
PROGEMIUM 



Qui Cornelium et Racinium graviter reprehendunt quod illi, 
non morum ac temporum veritatem gecuti, nimium in fabulis 
aetatis suae mores imitati sint, quanquam non omnino falsa 
specie decipiuntur neque malignitate plane occaecantur, tamen 
modum in reprehensionibus parum tenuisse mihi videntur. Ergo 
apud homines non quidem plane rudes sed summa rerum libare 
assuetos, opinio illa divulgata est ac latius manavit talem veritatis 
negligentiam aut inscitiam proprium nostrse tragcedide vitium 
esse, quo veteres aut externde fabulae minime laborarent. Non 
absurdum igitur erit, partes veritatis tuentem, scrutari locum 
adhuc parum exploratum, neque inutile videbitur quaestionem 
ponere an et in praeclaro illo Sophocle qui et Atheniensium 
et recentiorum communi assensu inter fragoediarum scriptores 
principatum obtinet, id quod multi vitium, nos artis necessitatem 
putamus, inscia aequalium imitatio, vere deprehendi possit. 

Sophoclem eligi placuit apud quem ea est judicii sincentas, ea 
mentis humanae scientia et artis prudentia, ut incorrupto in 
exemplo quaestio careat alienis a proposito disceptationibus 
remque unam possimus circumscripta et simplice in materia 
bene enucleare. 

Poetae qui rem antiquam veteresque personas in scenaminducit, 
non una di£ScuItas expedienda est, quum vetustatis satis veram 
effigiem velit exprimere et audientium judicio ac voluptati morem 
gerere; ad tioc ipse suorum aequalium sit moribus imbutus, 

ingenii autem peculiari naturdeac suis ipsius volens nolens studiis 
indulgere debeat. Facilior vero materia minusque incommodi est 
ei qui res, tempore licet remotissimas, suae gentis aggreditur, 
ubi non modo omni annalium copia plerumque abundet, sed et 
consanguinitate fretus veritati antiquae,non repugnantibus aequa- 
libus ipsiusque indole assentiente, inservire queat. Vana autem 
specie luditur et prorsus tragoediae conditionem nescit si quis 
morum veritatem in rebus longo intervallo disjunctis a populari 
poeta sine ullo praesentis colore putat servatum iri. Magna enina 
vis est aequalitatis "quae vctatquemquamitarecederea consuetudine 
vitae et disciplinas, quibus a pueritia informatus est, ita oblivisci 
ut vetustatis imago, memoriae et cogilationis ope reparata, ipsi 
ante oculos integra sinceraque veritate appareat. Non aegre poeta 
priscorum nomina virorum situque obsita vocabula eruet, obsole- 
tam supellectilem , histrionibus induet; haud temere antiqua 
aedificla aut illustria loca magno redemptor sumptu in scena 
imitabitur grataque novitate alliciet spectatorem : quid haec omnia. 
veritati prosunt? — Possumus res Medii aevi in antiquis carmi- 
nibus absconditas evolvere : quis poela nunc inde materiam sibi 
sumat, nisi multis omissis, pluribus mutatis ad no.strae aetatis 
judicium accommodatam? Quodcumque longius a praesenti 
consuetudine discrepat, falsasui imagine et ingenia poetarum et 
audientium animos movet. Aliae enim sunt historici partes atque 
tragoedi, quorum unus rerum seriem temporumque mores et 
instituta explicare, alter movendis affectibus studere debet. 

Haec omnia, ni falso opinamur, locuples testis Sophocles 
comprobabit, qui natus Athenis res Graecas ad aequalium aures et 
voluptatem saepiusimmutavit, nedum Cornelio Raciniove licuerit 
aetatem suam aspernari frigidaque vetustalis imitatione audientium 
fastidiacaplare. 



I 

pe aetatis heroicae iustitutis secundum Homerum, deque iis quae communia Graecide 

recentiori cum antiquis temporibus videntur fuisse. 



Quo facilius dispicere possimus quatenus Sophocles in tragoediis 
temporum veritatem secutus sit, Graecae prius antiquitatis imagi- 
nemysummis lineamentis adumbrabimus ; quaeretur etiam num 
ve^ligia vetustalis illius non pauca usque superfuerint in moribus 
quae et in poetarum operibus ex ipsa rerum necessitate potius 
quam de industria conservarentur. 

iEtatis heroicaeunde Sophocles fabularum materiem assumere 
solebat, certior omnis cognitio ab Homero proficiscitur qui in 
Iliade et in Odyssea non praelia tantum aut casus admirabiles, sed 
et instituta populorum moresque descripsit (1). Videmus omnes 
Grsecide gentes per illam antiquitatem regio fuisse rmperio 
subjectas neque aristocratiam usquam aut democratiam 
viguisse. 

Quanquam reges jam Homerica setate dignitate sacerdotali 
carent, cultusque deorum et universa religionis cura penes 
privatos homines est, lamen apud eos qusedam sanctioris condi- 
tionis vestigia remanserunt. Dicuntur ubique deorum nati vel 
alumni {^ioysvexq, ^rpsfisg (^ouTiXijsq) , qpae nomina non reverenliae 
oausa aut prisca ex consuetudine ponuntur, quum plurimi 
cognatione cum diis conjuncti esse crederentur. Nemo nescit 

(1) V. Scboemanni Antiquitates juris publid Grmcorum^ p. 66 sq. etGrote, 
Hist. grcBCf ii, 6, yers. Gallicsey quam de Sadous edidit. 

Achillema Thetide genitum, ^Qeam a Yenere. Ergonil mirum 
deos sdepissime Olympo delapsos inter consanguineos adesse et 
suae stirpi opem afferre ; unde fit ut duplex in carminibus Home- 
ricis rerum series evolvatur, dum quidquid in terris et apud 
superos geratur poeta refert. Neque postea apud heroicorum 
carminum scriptores discidium terrae ccelique factum esse repe- 
rimus, qui, exemplaria Homerica versare et adorare assueti, 
libertatem satis aptam recentioribus disciplinis usurpare non ausi 
sunt. 

Proxima regiae majestati atque imperii particeps nobilitas 
(op/o-To/, api(rrijsg) fuit , quae a primis illis initiis rerum administra- 
tioni interesse assuefacta, postea regium omne imperium penitus 
sustulit abolevitque. Hujus principes dicti yipovrsq^ quae appel- 
latio ad dignitatem, non ad aetatem pertinet, quum inter yipovrou; 
Ajaces,MeneIaus, Diomedes, Ulysses nominentur, quicertenon 
senioribus annumerandi sunt obsidionis Trojae temporibus. His 
magna in republica gerenda pars, quumnullaalicujusmomenti 
res iis inconsultis decerni soleret. Edrum auctoritas suppetebat 
regibus in consilio, quod consilium fiouXii yspovrm, ipsi i3ou?^f6pot 
dicuntur. , . 

Exempla ex Iliade deprompsimus quia clariora, quanquam necnon 
in Odyssea plurima invenies : satis erit admonere eamdem agendi 
rationem inter Agamemnonem ceterosque exercitus duces 
intercedere quae in singulis civitatibus inter regem et primores in 
usu erat. 

Saepius reges dicuntur pastores hominum, dulce nomen simpli- 
citatemque antiquitatis redolens, re autem aptissimum, quum non 
multum a gregis conditione plebs abesset. Legimus Agamemnonem 
exercitum in concionem convocasse et fallaci oratione quae com- 
munis -d* tello sententia esset quaesivisse; Ulyssem vero, quum 
spe reditus milites ad naves evolassent, multitudinem retra- 
xisse primores leniter mulcendo , ceteros graviter castigando. 
Quem locum Socrales ille quum saepe florente democratia reci- 
tare solitus esset , Atheniensium dicitur in se invidiam commo- 
visse (1) : nec mirum ea tempestate, quum leges benignae 
aequajura civibus omnibus sanxissent, tah patriciaB impotentiae 

(1) Xenoph., Memor, i, 68, 

exemplo animos ofTensos fuisse. Ea autem quae in eodem loco 
sequntur Alheniensibus credo non miniis displicuisse. Thersites 
enim qui exercitus querelam satis diserte exprompsisset graviter 
avaritise Agamemnonis succensens, ab Ulysse male mulctatur, et 
sceptro verberatus sedet silens lacrymisque suffusus. Graeci , 
quanquam aegritudine confecti, laudare Ulyssis factum, ridere 
miserum liberioremque oratorem. Gerte is primus demagogus 
^ exstitit, cujus verisimile est audaciam Triginta virorum domina- 
tionem expertis valde probatam fuisse. 

Hac in concione quae apud Homerum ayopa dicitur, reges non 
plebeios opinionem suam rogabant, sed ipsi sententiam profere- 
. bant, cui omnes parere necesse erat. 

Satis confirmatum nuUam heroica setate publicam libertatem 
fuisse: ad mores veniamus qui aequo discrimine a statu recentiore 
Graeciae, Athenarumin primis, secernunlur ac'di(ferunt. 

Postquam jucunditatem illam carminum antiquorum et Musae 
epicae dulces iUecebras contentio cogilationis repulit ac dissipavit, 
ante oculos tristior humanae conditionis imago versatur, nec jam 
iUis assentiri potes qui Homericam quamdam discipUnam, vitae 
magibtram, ut fuit postea philosophia, admirati sunt acpraedica- 
vere. Imo vox horrenda ista « homo homini lupus y> iis tempori- 
bus verissima videtur fuisse, quum fortunas aut corpora nuUa fere 
^ communis legum societas defenderet ac tutaretur. Bene Thucy- 
dides de Graeca vetustate judicavit ejus inores cum praedonum 
soluta Hcentia conferendo. NuUa inter vicinas gentes aut urbes 
firma pax colebatur. Quicumque rex apud finitimos opimam se 
praedam paraturum sperabat, nuUo honesto nomine aUato, nuUa 
de causa aut specie beUum in incautos inopinantesque inferebat, 
ac, si res bene successisset, ferox praedam agebat rapiebatque, 
nec juris quidquam a se violatum esse arbitrabatur . Ita in 
Odyssea videmus sapientem iUum Ulyssem quocumque appeUit, 
terras vastare, pecora abducere ; AchiUem in Iliade longe lateque 
praedari. Quid ! ipse dum Ulysses a patria abest, num proci 
dubitant domum regis, invito Telemacho et indignante Penelope, 
occupare, rerum omnium usu potiri ? Nec tamen quisquam ju- 
venum audaciam reprehendit, aut injurias aegre ferenti Telema- 
cho aliquam opem praebet. Dura nempe et agrestia ingenia Ulyssis 
GUum deserunt, utpote quem aetate nondum adulta, fratribus el 

propinquis carentem contemnant. Neve objiciatur minus exem- 
plum Telemachi valere , quod forsan ejus pater ante discessum 
jam coinmuni invidia conflagraret quae post in filium-absentis li- 
berius erupisset. Sequuntur proci libidinem suam sordidamque 
avaritiam : nulli ultioni student. Sed patet quae pueri patre orbati 
sots tum fuerit e miserabili querimonia quam de Astyanacte, 
Hectore interempto, Andromacha profundit. Illa Priami nurus jam 
sibi mente filium fingit omnibus bonis exutum, cibum foede men^ 
dicantem, ab omnibus contemptum. Nec inter tot mala fit hostilis 
violentide aut saevitiae meniio : haec damna, hdec acerba convicia 
ab ipsis Trojanis filius Hectoris experietur, cui nil patris merita, 
nil nobile genus, nil nomen ipsum proderunt (1). 

Gdedes autem, quae crebrae fiebant, non publice multabantur ; 
sed occisi hominis cognati et propinqui ultionem persequi sole- 
bant. Ergo parricida, si minus opibus polleret, aut ab hostibus 
nece afficiebatur, aut e patria in exilium aufugiebat, aut pretio 
vitam redimebat, quod pretmm 'roivij appellalum videtur fuisse. 
Inde apud Romanos etiam pendere ac solvere pcemmj vocis 
novo sensu, de.omni coercitione ac supplicio dictum. Verum nus- 
quam apud Homerum pietas illa apparet quae csedes, perinde ac 
sacrilegia, piaculis luendas esse credebat. Nusquam ii KdSapartg (2) 
aut al vofju^Sf^svai Xutrstg (3) Homericorum heroum mentes sollici- 
tant neque ulli videtur necesse rd ayog ihtOvstv (4). 

Mores tamen isti sdevi et immanes jura quaedam ab ipsa natura 
recipiebant, quibus demptis nulla omnino esse humana societas 
posset: sanguinis vincula, amicitiarum, hospitior^im et pauca 
alia ejusdem generis officia. Ea profecto parte Ilias et Odyssea 
quae rebus adeo differunt, veritate autem morum et communis 
aevi similitudiae sunt pares, nos alliciunt ddectantque. 

Andromacha et Penelope exemplaria quaedam apparent immor- 
talia connubialis caritatis quae nunquam eo pulchritudiois 
processisset, nisi una tantum uxor mariti penates coluisset. 
Nausicaa virginali castitate omatur, nobis eo amabilior quod 
libertate fruitur nunc apud omnes occiduas gentes mulieri 

(1) II. XXII, 487 «q. 

(2) Herodot., i, 35. 

(3) Aristot., Polit.^ u, 1, 14. 

(4) Thucyd., i, 125-128. 

concessa, qua vero feminae Athenienses democratiae temporibus 
carebant. Patria dignitas totum suum decusin Priamo profert, 
nec minus in Ulysse, etsi regi Trojano accedit majestas augustior, 
quiinter plurimos natos, Lq opulentis aedibuS Asiaticorum regum 
speciem aliquam gerit. Parentes autem aliberisjustareverentia 
coluntur, Laertes ab Ulysse, Ulysses a Telemacho. Omnia autem 
officia quaecumque, utita dicam, circum Penates Laresque fiunt, 
Dirarum ope et praesenti semper numine sanciuntur servan- 
turque. — De servis modo dicemus nonnuUam saepe inter eos ac 
dominos familiaritatem intercedere, quum mpribus ac disciplinis, 
noD raro etiam ortu pares, conditionis tantummodo fortuna 
distarent. 

Ea autem jura quibus homines non eadem stirpe oriundi aut 
non eodeifn sub tecto viventes inter se conjunguntur, admodum 
pauca sunt. Amicitiaecoluntur et hospitia; audiuntur supplicum 
preces, si rite proferuntur; observatur jurisjurandi fides. Non 
Patrocli et Achillis mutuum amorem, aut quam benigne Ulysses 
apud ignotos excipiatur, memorabimus. Unum animadvertatur. 
Ea quae hospitis aut supplicis reverenlia usurpari solet, religione 
aliqua cum Laris domestici culta contineri videtur. Ad focum 
Dlysses assidet postquam reginam Areten oravit, nec aliter The- 
mistocles a rege Molossorum opem et praesidium multis post 
annis petit. Hospites autem, supplices et jurisjurandi fidem prote- 
git Jupiter, modo rite invocatus fuerit, neque patitur se frustra 
. testem adhiberi. 

Addamus mores Graeciae antiquae puros ac sinceros fuisse, ut 
etiam adhuc Homerus legendus atque ediscendus adolescentiae in 
manus tradatur. Jam simplex illa vetustas veriores animorum 
afTectus, dolores, amores,gaudia,iraspraebet, magnitudinequadam 
heroica hominibus adjecta, ut recentioris aevi lectorem juventutis 
validissimae specie laeta captum detineat. 

Religionis antiquae ac vere hellenicae simplicitas et clara sere-- 
nitas nondum asiatica superstitione, pietate quaBsitiore, sapientium 
placitis commixta erat. Inter deos Jupiter idem regnum quod 
Agamemno inter duces exercet; ab hominibus vixaliud quidquam 
acmodici cultus caerimonias exigit. Dii autem non communi et 
aequa cura, tanquam summi rectores, res humanas amplectunlur, 
sed iisdem ac mortales ipsi affectibus obnoxii amicitias ac 



— 46 — 

simultates fovent, ubique adsunt, cari herois causam defendentes, 
suaeque libidini indulgentes, potius qaam ullam justitise legem 
sequentes. Solus Jupiter aequitatis memor interdum videtur esse, 
nequetamen Graecisjure Helenam repetentibus favet.Supra deos 
hominesque altior atque obscurior Fati potestas dominatur, cui 
Jupiter ipse veluti minister famulatur. Querens igitur summus 
ille deus e£Sngitur quod Sarpedonem filium morti contraFatum 
eripere non possit (1). Mysteria autem ignorat Homerus utOrphica 
et arcanum sacrorum genus omne. Nec apud eum religio usquam 
mores emendare, et hominis animum ad expletam perfectamque 
virtutis formam consummare nititur; imotalis optimi perfectio 
qua gens humana divinae dignitatis ^liquo modo particeps evadit, 
Homerico sevo aeque ac divinae sanctitatis excellens integraqiie 
natura ignota fuit. 

Res millies tractatas prorsusque pertritas ex integro exponere 
aproposita longe abhorruit : Hesiodum qui privatam vetustatis 
vitam depinxit, hic praeterimus, ^quum recenlior Homero nobis 
videatur ; sed locum suum habebit ubi de poetis per quos ab epi- 
cis carminibus ad tragcediam quasi transitus ef&citur, agendum 
erit. Geterum, ubi res postulabit, quae hic summatim amplexi 
sumus plenius explicabuntur, quo melius instituta inter Homerum 
ac Sophoclem comparatio illustretur atque confirmetur. Nunc 
vero aptum videtur ostendere quamdam Homerici aevi heredita- 
tem usque permansisse, quam ex ipsa rerum necessitate potius 
quam de industria Sophocles in fabulis servavit. 

Per diuturnum illud intervallum temporis quo aetas Periclis 
nomine diqta ab aetate Homerica dissidet, plurima in institutis 
Graeporum et moribus immutata sunt ; cujus rei causam ingeniuin 
Graecorum prsecipuam exstitisse reor, novandarum rerum cupi- 
dum omnique industria instructum, non longam annorum seriem, 
quum totius Orientis populi a primis initiis easdem fere leges 
consuetudinesque ad praesentia tempora obtinuerint. Yerum ut 
diversitatem deprehendimus manifestam inter veterem recentio- 
remque statum Graecise, ita non pauca vetustatis vestigia super- 
fuisse reperimus, gentis propria signa quaedam, quae et in 
moribus et in scriptis servabanlur. Nil mirum igitur melius 

(!) II. XVI, 431 sq. 

Sophoclem in fabulis pristinam morum veritatem consecutum 
essequam Gornelium Raciniumque Romanas res Graecasve trac- 
tantes : res nempe et personas ex parte, ut ita dicam, sui aequales 
in scenam inducebat. 

Yix opusest dicere Grsecam gentem abHomeroad Demosthenis 
aetatem non externorum adjectione populorum auctam esse, raro 
alieno ex sanguine commixtam , sed antiqua ex stirpe sinceram 
puramque ad tantum incrementum adolevisse. Integer igitur 
remansit color quidam proprius gentis quem in omni opere 
grseco facile agnoscimus. Jam vel in humaniore Periclis seculo 
non pauca exempla reperias antiquorum morum, feritatis in primis 
ac duritiae. Non loquor de privatis inimicitiis quae legibus coerce- 
bantur ac seditiosis modo temporibus in facinora erumpebant ; 
sed Thucydidem legenti mihi saepe occurrit urbium dissensionibus 
immanitate plenis vice quadam pensatam esse novam domesticae 
consuetudinis lenitatem. Achilles Ulyssesque hostem ad genua 
provolutum spernunt trucidantque ; nunc vero civitates a civita- 
tibus, populi a populis ad internecionem caeduntur : odia aeque 
infesta ardent^ sed publicae utilitatis nomen honestius prasfertur. 
Quae ab Cleone et Diodoto apud Athenienses, a Plataeensibus et 
Thebanis apud Lacedaemonios , ab Atheniensibus legatis et 
MeUorum principibus in colloquio illo nobili dicta Thucydides 
refert aul fingit, bene declarant Graecos in belHs gerendis nullam 
fere justitiae decorisque rationem habuisse, sed studio utilitatis 
aut praesenti Ubidini indulsisse licentius, tanquam domi molliora 
instituta et sapientium placita rehquissent, assumpta ^^una cum 
armis antiqua feritate impotentiaque. Yiri qui Graecas civitates 
administraverunt , si pauca ob eamdemque paucitatem cla- 
rissima nomina excipias, multa habent communia cum doloso 
illo TTIysse, neque tantum industria contenderey sed et fraude 
fallaciisque grassari solent. Ac nescio an Sophocles eo veriorem 
ad similitudinem perfidum ejusdemTJIyssisingenium in Philoctete 
expresserit, quod ei talis vafritiae malitiaeque exempla apud aequa- 
les abunde suppeterent. 

Yerumalia multa eademque majora supererant quaealtius ins- 
picienti apparent. Quod ad rei publicae administrationem perlinet 
omnia immutata sunt, quum servitutem libertas, regnum civitas, 
regum voluntatem legum auctoritas exceperit. Jam vigent artes^ 

liUeraequo et chorus philosophorum sub Academia umbraculis 
disputat. Sed ea ipsa qusB in perfecta maturitate admiramur, 
antequam anuorum ac rerum progressu adolevissent, tanquam 
germina sub Homericorum virorum rudi asperitate latuerant. 
Omitto equidem fabulam qua Theseus tanquam primus auctor 
democratiae conditorque referebatur. At video jam apud Home- 
rum heroem quemque sua nota insignitum, suae voluntati solum- 
modoparentem : video rationem in liberis animis imperium exer- 
centem. Si vincitur Hbidinibus heros ille, utilitatis tamen voci 
non raro obtemperat : Agamemno Ulyssesque iram ponere aut 
coercere, si necessitas postulat, solent. Ut natura humanam liber- 
^ tatem non opprimit, ita nec superstitione devinciuntur aniini. 
Ergo ticet apud Homerum ubique Dii praesentes adsint, praecipua 
tamen persona herois est ; qui quidem ope Deorum utitur aut 
invidia lacessitur, semper propriam fortitiidinem aut industriam 
adhibet, neque unquam eo morbo languescit quo gentes sub Oriente 
sitae tabescunt, omniain vita humana fati regi (lecretis credentes. 
Haud aliter postquam Graecia ad summam magnitudinem venerat, 
et societate civium res publicae continebantur, non legum impe- 
rio morum libertas compressa, ingeniorum diversitas deleta est. 
Oratores, duces, jam poetae ipsi aut philosophi gerunt habitum 
suum quisque : differunt inter se ut ulla segre humana naturae 
species excogitari possit cujus non aliquod ex^mplum apud 
Graecos invenias. Mercaturam agentes aut navigantes, causas 
orantes aut stipendia facienteSy geometriae philosophiaeque dediti 
aut litteris, in omni genere vim ingenuam et liberam Graeci 
recentiores exhibent, neque usquam impetu caeco animi sed 
cogitatione utuntur. Haud enim ingeniorum ubertate magnifica 
et admirabili Graeci eminent, ratione vero et prudentia, quod 
homines bene sui compotes ostendit. 

Oratio autem ipsa, animi et rationis interpres, quae quasi telum 
mentes ipsas petit, non minus apud heroas illos quam Isocratis 
temporibus admirationis habet, et quae de Nestore Homerus dicit 
comparari possuntcum iis laudibus quibus Periclis eloquentiam 
poetae Attici efferunt. Loquacitas vero quaedam et garrulitas in 
Homero non raro animadvertitur : nunquam in litteris Graecis 
deficiet. 
Quamvis adventitiis opinionibus, poetarum commentis, philoso- 

phorum doctrinis ipsaque diuturnitate perfectum essetuti-homi- 
nes ab antiqua religione deflexissent , iidem tamen fere dii 
colebantur quibus in propatulo officia caerimoniarum pendebantur, 
non multum a prisca consuetudine abhorrentia. 

Divinarum quidem rerum cura, si bene inspicias, aucta potius 
quam ijnminuta videatur. Religio nempe ad mores corrigendos 
raagis in dies pertinebat, unde etiam majorem apud plerosque 
auctoritatem sibi parabat. 

Permanserat etiam incolume triste illud institutum servitus , 
quanquam conditio servorum apud Athenienses aliquanto quam 
alibi melior fuit. 

Adde sermonem patrium, notissima heroum nomina factaque, 
jactatas cognationes optimatum cum anliquis regibus, loca ipsa 
ubi res agerentur vicina celebrataque, muUa alia quae gentiles, 
ut ita dicam, Graecas tragoedias facerent, nec infitias ibis Sopho- 
clem non minus ex rerum natura et quadam necessitate quam 
diligentis imitationis cura vetustatis imaginem prima specie 
simillimam adumbravisse: sed eum, multa de sua aetate ad 
vetustatem transferendo, reor fabulas antiquas novis nioribus et 
opinionibus ssepe commiscuisse ; in quo sane admirabilis ars 
egregii poetae apparet qui e naturis diversis ac dissimilibus corpus, 
ut ita dicam, apte cohaereps vitamque et veritatem spirans formare 
potu§rit. 



II 



De priorum poetarum exemplis qu» Sophoclem ad liberiorem vetustatis 

imitationem inducerent. 



Hactenus veluti sumina quaedam heroicde aetatis lineamenla 
des cripsimus, Homeri monumenta evolventes, et veterem illum 
Achivum non penitus temporum vetustate obrutum esse osten- 
dimus, imo ad Sophoclis aetatem. si non integrum, tamen satis 
notabilem in ipsa saeculi pohtioris humanitate superfuisse. Nunc 
videatur continuo quaerendum esse an Sophocles consuetudines 
ac sensus ab aetate heroica prorsus abhorrentes in tragoediis 
imitatus sit. Sed prius libuit atlendere utrum poesis dum ab 
Homericis carminibus ad novo genera deflecteret, semper meram 
vetustatis ac sinceram imitationem cbluerit, an potius novis 
moribus seaccommodaverit, ut noster quoque poeta ad libertatem 
aliquam de vetustale usurpandam aliorum exemplis induceretur. 
Proinde grsecarum litterarum annales adeamus, et poetarum 
illustrium qui ante Sophoclem exstiterunt, investigemus opera. 
Inter priores ac veluti majores ita ponetur Sophocles, nec 
mirabitur quisquam nos veram rerum seriem explicare vo- 
luisse. 

Atque adeo tria repetenda sunt quae ab aliis jam demonstrata et 
confirmata vix nostrae disputationis egere videbuntur: epicam 
poesim a remotissimis temporibus brevi consenuisse: locum 

excepisse lyricos qui vel praesentia vel suos ipsorum sensus affectus- 
que solerent in carminibus tractare ; lyricos poetas et in epicis 
rebus non raro versatos esse, unde ipsa tragcedia originem 
traxerit(l). 

Vix equidem opus videtur dicere cyclica carmina quae post 
Iliadem et Odysseam condita sunt, fuerit quidem ut audientium 
legentiumve animos narrationum jucunditate moverent^ tamen 
populi toiius tanquam universam vitam non complexa esse, qua 
sane prsecipua laude Homerica carmina commendantur. Ad nova 
studia sese converterat mens Graecorum, novaque carminum 
genera, novis rebus accommodata, florebant. Lyrici tum exstite- 
runt poefae qui praesentia plerumque tempora canebant. <l Haud 
)> diffiteor novos poetas antiquisfabulis abundeusuros esse, verum 
» eas adrei praesentis commodum torquebunt, sive res indemagis 
» illustretur, sive iude quaedam adulalio aut oppositio conficiatur, 
}i>quod plerumque consilium in carminibus Pindari dispicere 
)> possumus, quanquam nobili ei heroico quasi spiritu ea tota plena 
D sunt. Fabulosas narrationes etiam tunc solebant componere,.... 
y> atsiformaepica iis inerat, epicus deerat flatus: auctorisingenium 
D utaudienlium studium sensim in res quae ante oculoserant. 
^ sese demiserant, ac libentius iis quae praesenti experientia ipsi 
» noverant, detinebantur » (2). ^ 

Lyrici generis jam ab initio multa et varia opera edita sunt , 
in quibus tum moralis scientia, tum praesentia tempora, tum 
poetarum ipsorum sensus vel affectus novis numeris exprimeban- 
tur. At in omnibus mens humana in se moresque cogitationis 
acumen retorquet, tanquam sui tandem conscia rerum jani 
externarum curam agat minorem. Quam commutationem 
Hesiodus veluti auspicatus esse videtur in carmine gravilatis 
pleno, Operibus eiDiebus. Is nempe, longeab Homerico vate 
diversus , misera mortalium conJitione praecipue movetur 
cujus vitia et mala emendari exoptat. Homines enim quorum 
gratia Hesiodus versus componit, aetate pejore nati sunt et mali- 
gna, inter quos poetae versanti vita gravis molestaque est. He- 
roum laudes non sine admiratione celebrat, quos non ut Home- 

(1) V. Patin, Histoire g6nirale de la tragedie grecque^ p. 2-11. Troisi^me 
6dition . 

(2) Grote, Hist grtsc. iii, p. 89, vers. Gallic. 

rus in Orco sed sede in amoena versari credit. De aequalium 
serumnis libentius queritur. iEgritudo, Homero ignota^ in poesim 
invadit,atque una morum observatio descriptioque. Jam e sensi- 
bus affectibusque notandis jucunditatem carmina ducent suam, 
aut e rebus memorandis recentibus. Homericae poesis SBvum ut 
Hesiodus concludit, ita sapientium agmen princeps ducit, qui 
propior Soloni quam Homero, si mores respicias, merito videa- 
tur. Obiter dicamus primum de se Hesiodum in carminibus locu- 
tum esse, quod postea vulgo factum est (1). 

At, licet rerum carminumque novus nascatur ordo, cyclus 
autem epicus pallidam tantum vetustatis effigiem referat (2), 
fabulas tamen antiquas sui juris ipsa lyrica carmina fecere. Stesi- 
chorum et Pindarum laudare satis erit, quorum prior, ut ex ope- 
rum titulis apparet, in heroicis argumentis versatus plerumque 
est. Verum audiamus Quintilianum, qui de Stesichoro suurti judi- 
ciuniea, qua solet, prudentia his verbis protuht : « Siesichorum 
:» quam sitingenio validus, materiae quoque ostendunt, maxima 
y> bella et clarissimos canentem duces, et epici carminis onera 
y> lyra sustinentem (3) ». 

Ita societas qusedam facta est epici carminis ac lyrici, unde 
dithyrambus, post tragoedia illa JEschyli grandior et canora 
exstiiit. Ita quum jammores amplissimum locum in poesi obtinere 
consuevissent, longinquitas autem cevi poelarum reverentiam in 
antiquitatem moveret, factum est ut tragoedia, non rerum gesta- 
rum copia (quod epicae narrationis proprium est), sed aflfectibus 
moribusque observandis audientium gratiam quaereret , atque 
fabulas antiquas ad novarum opinionum novaeque urbanitatis 
similitudinem sensim traduceret. 

Recentioribus vero temporibus quibus tragoedia floruit, copia 
hominum doctorum qui philosopbiam , historiam, alias artes 
scientiasque caliebant, novisque disciplinis multitudo quoque 
erudita et vitae industriae liberiorisque consuetudine exculta, non 
iisdem sensibus atque creduia antiquitatis ingenia res fabulosas 



(1| Cf. Grote, Hist, grmc. i, c. 2; v, c. 11; vers. Gallic. 

(2) De cyclo epico v. Otfr. Muelleri Hist, grcBC. litt. i, c. 6, vers. Gallic. 
et Grote, op. laud. m, p. 3-12. 

(3) Quintilian. x, l. Cf. Grote, op. laud. v, p. 355; Muellerum, op. laud. 
II, p. 155-159; Mure, History of Gredan litercUure iii, I. iv, c. 4. 

veteresque religiones accipere poterant. Fabulde illae ut grata 
praeteriti hereditas non sine pietate quadam habebantur : ipsis 
annalibus et religionibus genlium commixtae pars quasi patriag 
videbantur^ nec eas qui aperte respueret nugas pueriles appellans 
apud Graecam civitatem unquam tutus ac securus egisset, nedum 
popularibus placeret. At labor fuit eruditis viris ac studium ut 
eas novis sensibus accommodarent, ne mitigatis moribus repug- 
narent neve arguto ingeniorum acumini odiosae essent. Ergo 
Pindarum videmus, iEschyli aequalem, fabulas quasdam repudiare, 
alias immutare quod sint suis de diis sensibus psurum conseiitaneae. 
Nunc longe detestatur Pelopem unquam caesum atque in mensa 
positum a patre esse ut cibus diis fieret (1). Nunc Ulyssis mores 
aspernatur eum ab Homei;o nimiis laudibus ornatum esse ratus {%. 
Yerum ubi mortuorum conditionem depingit, maxime ab Homero 
abhorret. Animae nempe, si Odysseam sequimur, omnes, nullo 
clarissimo heroe exceplo, vitam vanam^ somniis consimilem, in 
Erebo apud Hadem degunt, ubi, umbrae factae, quae in terris 
exercuere, non jam sui compotes, sine industria ac sine voluutate 
sua usque exercent. Pindarus contra confirmat bonis egregia 
virtutum praemia post mortem persolvi, malos vero meritis poenis 
affici.lnter Homerum Pindarumque intercesserat magna opinio- 
num de vita futura commutatio : multa enim nova attulisse Or- 
phicae religiones videntur quae in mentibus hominum penitus 
insederant. (3). 

Ut Homeri asperam simplicitatem Pindarus emendavit, ita 
Hesiodi de Prometheo fabulam ^Eschylus in inclyta tragoedia ad 
majorem dignitatem exegit mutando quaedam , addendo alia. 
Nihil refert de victimarum inter Jovem hominesque partitione , 
nihil de Pandora : diligentius vero circa ignis furtum immoratur. 
Jam laudibus novis egregiisque Prometheum , generis humani 
magistrum ac defensorem exornat : tanquam inter iniquam 
dominationem et libertatem justitianique certamen anie oculos 
ponit : ut Senecae verbis utar de sioico loquentis, hic habemus 
par Deo dignumy viry^m bonum cum mala fortuna compositum. 
Talem magnitudin^m animi etingenii, illam grandem severamque 

(1) Olymp. 1 , 30-55. 

(2) Nem. vu, 20. 

(3) V. Otfr. Muell. op. laud. ii, c. 16. 

constantiam nec Homerus nec Hesiodus norant (1). c Sublimis 
> et gravis et grandiloquus saepe usque ad vitium » Quintiliano (2) 
videbatur illschylus, cujus dicendi genus rhetori causidicum 
oratoremque informanti parum apta exempla praeberet : Aris- 
tophani autem prisc» gravitatis patrono placet: ut uno verbo 
omnia complectar , antiquitatem majestate ignota antiquis , ex 
ingenio altissimo. deprompta , donavit , qudd longe humanum 
modum superat. 

Devenimus ad nostrum Sophoclem qui tragoediam e cceio in 
terras deduxit. Haud aliter Socrates philosophiam altius ac latius 
evagantem ad mores explorandos revocavit, ac Thucydides histo- 
ricos docuit hominum consilia scrutari atque edisserere. Nec 
immerito Sophocles revera dixisse videatur quse apud Aristotelem 

leguntur , SoyojcAiy^ .ef}f avrdg fih olovq ^T TToiaXv^ EvpiTTLd^iq Sk tut 

slcri (3). ^quo enim intervallo inter ^schylum Euripidemque 
stetit, ut bene opponi potuerint j/ EvpiTrt^ou a-ofta xal h ltofox?Jovg 
hiyioTijq (4). A nimia uiaus magniludine ita recesserat utab alte- 
rius humiiitate satis distaret tragcedideque suam integram digni- 
tatem et gravitatem conservaret (5). 

Ergo ut ipse ^schylus, si quaedam in priscis fabulis parura 
tragicae gravitati responderent, Sophocles etiam aut omittere aut 
emendarenon dubitavit (6). Yerum muitomelius veram naturam 
tragcedide , dispexit quae in moribus observandis depingendisque 
contineretur, longe ab epicis narrationibus diversa quae rerum 

(1) V. Patin. Tragiques grecs. Eschyle, p. 250 s(j. IIP 6d. Grote, op. laud. 
I, p. 87-94. Cf. XII, p. 137. Add. Muell. op. laud. il, p. 430 sq'. 

(2) Quintiiian. x, 1 • 

(3) Ariatot. Poetic.^ c. 46. 

|4| Plutarch. De gloria Atheniensl, c. 5. 

(5) De tribus tragicis prseclare Patin , Histoire g^h^ale de la tragidie 
grecque: de .^schylo, p. 23-34; de Sophocle, p. 34-42; de Euripide, p. 43 
sqq. Troisi^me 6dition. — Adietiam Grote, op. laud. li, p. 105-114; cf. xil, 
p. 137-138,152-153. 

(6) Addemus semper usum permansisse Homericam feritatem ad mitiores 
mores redigendi, adeo ut qui versus criticis ut crudeliores displicerent, inter- 
dum delerentur. Aristarchus quidem, quum legeret Phcenicis facinus quod ab 
heroe ipso in Iliade refertur, quatuor versus sustulit gravitatem sua sententia 
poematis foedantes, quos tamen Piutarcbus servavit. V. Plutarch. De audien' 
dis poetis, p. 95; et Schol. Venet. ad Iliad. ix, 453. — De Dolonia v. Grote, 
op. laud: in, p. 94, n. 2. — DeLaio et (Edipo v. ejusd. op. laud. i, p.. 299- 
805, et infra c. m, passim. 

gestarum ordinem tantum evolvere solerent. Cur tantopere 
legendo (Edipo Tyranno commovemur, quum miseri regis sortem 
jampridem notam habeamus? certamen nempe afTectuum qui 
animos agitant personarum intuemur, spem, iram, aegritudinem 
quae vicissim nascuntur ut res procedunt, avide contemplantes. 
Immoratur in moribus describendis poeta, qui inde sciat suum 
opus novitatem habiturum et gratiam audientium adepturum esse; 
ipse autem multo magis affectibus observandis quam rebus nar- 
randis delectetur- 

Ita a lyricorum carminum ortu ad florentis tragoediae tempora, 
aetas quaeque intractandis rebus antiquis tanquam praesente nota 
signavit poetarum opera. Ita Sophocles adductus est ut minus de 
rerum vetustatis imitatione laboraret, totusque etBngendis vivide 
moribus affectibusque incumberet, felix quidem prudentia qui, 
quanquam ad praesentis aevi imitationem sic deducebatur, tamen 
heroum majestatem nusquam humilitate abjecta dedecoraverit. 
Summus enim poeta, utaequales, revereniiapia vetu^tatem colebat, 
verum dum eamin scenam inducebat, priorum poetarura exem- 
plo quasi invitatus novisque doctrinis auctus, artis denique tragicae 
leges optime intelligens, neque epicamHomeri magniludinem, 
neque lyricam ^schyli tragoediam inconsulte secutusesl; ergo 
necessitate quadam cogebatur, dum naturam re sibi cognitam 
morumque veritalem effinger^ cupiebat , circumferre oculos et 
prsesentium temporum aliquam in operibus imaginem exprimere. 
— Si species vanas removeas, si personis demas heroica nomina, 
si epicas fabulas obliviscaris, si falsus nullus jam habitus veritati 
obtendatur, protinus appareat erudila, strenua, arguta Periclis 
detas : quod quidem in sequentibus plurima exempla bene demons- 
trabunt. 



III 



De iis quse in Sophoclea fabula recentioris Graecise mores et usus declarant. 



De iis DUDC dicemus qude ab Homericae setatis iDstitutis et 
coDsuetudiDe prbrsus alieua Sophocles ab sequalibus mutuatus 
est^duoque geueraiDveDio, uuumeorum quae eraDt AthcDieDsibus 
cum caeteris Graecis commuDia , alterum eorum quae propria 
geutis AtheDieDsis eraut : pergo equidem ostCDdere poetam dovos 
Graecorum seosus de civitale, de virlute, de hoDoraDdis mor- 
tuorum reliquiis, de piaculis, de diis secutum esse. 

Homerica aetale populos iDvcDimus, Dusquam civitatem, id est, 
multitudiDem juris co.mmuuioDe sociatam : AgamemDo dod 
priDceps civium dicitur, sed A««v 'TcoifjLiiiu ^ pastor virorum qui 
domi bellique iguobiles voluutate prudcDtiaque imperitaDtis 
domiDi reguDtur. Nihii Argivi a MyrmidoDibus aut ab ipsis Troja- 
Dis differuDt : ubique euim deest illa societas juris quae civitas 
est. Deest etiam illud civilis societatis viuculum, lex. Neque^rt^A^ 
civitatis seusu, ueque vifM<; usquam iu Homericis carmiDibus 
appareut : urbes iDveDiuius et eifiiarag. At apud Sophoclem 
Thebae, Atheuae dod modo uti urbes iugcDti multitudiue frequeu- 
tes laudautur : civitates suut, civibus pleude quorum jus utilitasve 
raro a reguaDtibus coDtemDitur aut Degligitur. 

Est iu (Edipode GoIodco locus dod mediocri spaiio circums- 
criptus (v. 720-1098), ubi tragoediae persouis alia persoDa accedit, 
civitas AtheDiensis majestate ac legibus subuixa. 

AppropiuquaDte GreoDte, AatigODe viri audacis cousilia refor- 

midans praesidium terrae Atlicae exposcit, quod ipsi patrique 
hospitibus Theseus poUicitus est, cuique eo magis confidit quod 
modo chorus eximio carmine Atticam amplissime collaudavit : 
ergo exclamat : 

maximis laudibus celebrata terra, nunc te inciytam illam famam re 
comprobare decet (V. 720, sq). 

(Edipus pari solUcitudine afficitur ; at spondet chorus patriae 
su8e opem hospitibus non defore : 

Quamvisenim senex sim, tamen hujus terrse non consenuit robur 
(V. 726, sq). 

Adest Greon qui simulat se nuUam injuriam meditari, civita- 
temque Atheniensem vereri : 

Venio enim, non ut vi quidquam facturus, quandoquidem senex sum^ 
scio autem ad civitatem me venire pra^potentem, si qua aiia Grsecise 
(V. 732, sqq). 

Missus est ipse ab civitate lliebana : 

Non unius imperio, sed ab universis civibus jussus (V. 737, sq). 

Verum nihii proficiunt preces minaeque : certum est (Edipodi 
in Attica terra mori atque benignam gentem fatali sepulcro 
donare. Iratus Greon Ismenen jam auferri jussit ; nunc ipsam 
Antigonen e miseri complexu senis abripit. Yide in praeciaro 
dialogo, licet non inter grammalicos de ordine colioquentium 
personarum conveniat, quoties mentio civitatis occurrat : 

QEdip. — terrsehujus principes I 
OEdip. vbl Antig. — civitas 1 



Creon VEL OEdip. Civitati autem vim inferes, si quid me laedes. (V. 
831-837). 

Tum chorus, non regis memor, ad propulsandam ab civitate 
sua injuriam populares advocat : 

Progredimini huc, adeste, adeste^ incolae *, evertitur civitas per vim 
mea. Progredimini huc mihi (V. 841, sqq). 



Paulo post ipsum CEdipoda Creon injectis manibus vull abdu- 
cere : quae dicjt chorus ? 

Quanta huc audacia, hospes, yenisti, si putas te haec effecturum I 
Greon. — Puto. 

Ghorus. — Hanc igitur non amplius censebo civitatem esse (V. 877, 
sqq). 

Minus (Edipodis injuriam quam violatam civitatis majestatem 
curat. 

Tunc demum advenit Theseus e cujus verbis pauca decerpam : 
graviter increpat Creontem. 

Qui jura colentem iugressus civitatem, nihilque sine lege peragentem, 
tamen negiecta publica legum auctoritate sic violenter irrueus abducis 
quaecumque vis, tibique per vim subjicis, et mihi urbem esse putasti 
vacuam viris, aut domino servientem alicui, et me hominem esse nihili 
(V. 913, sqq). 

Omnino inter Thebas atque Athenas ea lis de (Edipode est : 
heroes Theseus et Creon veluti suae uterque civitatis causam 
suscipiunt ac tuentur. 

Uti de civibus civitatibusque mentio ssepissime fit apud Sopho- 
clem, ita et de legibus. Jam diximus nusquam vocabulum ipsum 
vSfiovq usurpari in Iliade et Odyssea : voces $ikvi , Sikcu, Bifuq, 
Bifua-Tsg videntur esse decreta Jovis aut sententiae a judicantibus 
edictae, non leges. At non modo Sophocles justa instituta et 
legitimdepotestatisimperia cognovit, sed et fabulam conscripsit 
Antigonen ubi id tantum agitur an legis imperio , repugnante 
natura, sit utique parendum. Hinc Creon jus civitatis, illinc Anti- 
gone jus naturae potius habet, ac primo anceps incertumque 
duarum legum certamen a diis demum dirimitur, quorum Tiresias 
minister pietatis causam meliorem ostendit ut non jam sit dubi- 
tationi locus sed jure multatus legis humanae defensor Greon 
videaturesse. 

Non solum de civitate ac legibus mentio saepe fit apud Sopho- 
clem, sed in ejus fabulis ut in ceteris Graecorum tragoediis , civi- 
tas ipsa adest cujus chorus partes ubique tuetur, qui ab Aristotele 
optime definitur < actorum unus i^ (1), nec minus recte ab Horatio : 

(1) Poetic, c. xvm. 

Actoris partes chorus officiuiDque virile 
Defendat (1). 

Nunquam tale munus audet suscipere multitudo illa Homerica, 
ignobilis demissaque. Nec mirum, quum epica poesis>ab laudibus 
heroum originem traxerit, tragcedia autem a dithyrambo qui 
principio fuit populi quaedam cantilena, post factus est opus non 
popuU solum pielati sed et voluptati accommodatum, in quo per- 
sonam aliquam a populo usque defendi consentaneum fuit. 

Quum ingeniis et moribus accessere eruditio humanitasque , 
ratio quae primus temporibus veluti angustioribus spatiis contine- 
batur, longius progressa ad altiorem latioremque rerum conspec- 
tum evadit, neque jam singula quaeque intueri contenta genera 
rerum, ut itadicam, etcommunes leges cogitatione amplectitur. 
Yeteres quidem illi sibi qudedanoi officia coienda esse cognorant , 
sed ut originem officiorum justitiam nesciebant, ita et virtutis 
dignitatem ignorabant vimque tam late patentem. Ergo naturae 
admonitione aucti modo motus animi coercebant, nlodo labores, 
sudores, discrimina subibant, minime intelligentes quo vinculo 
inter se tam varia officia connecterentur : caritatem in parentes, 
in amicos fidem, in hospites reverentiam , beneficiorum memo- 
riam, permultas virtutes observare assueti summae iUius virtutis 
mente speciem concipere nequibant. 

Agnoscere virtutem summum illud bonum non dabitur Graecis 
antequam , procedente tempore longisque erroribus peractis, 
philosophi, Socratis auspiciis, quae sit sapientia reperiant, quse 
luce clara, veluti fax, omtiia vitae officia iUustrat. Ueros vero iUe 
Homericus deos habet altiores quasdam naturas vi ingenti et 
potestate praeditas, coelicolumque opem sibi parare, iram autem 
avertere aut placare summopere curat. Non Olympum sedfem 
sibi fingit selernae justitiae, qui deos iisdem atque homines vitiis 
ac Ubidinibus contactos credat* Ergo pari admiratione Helenam 
et Andromachen sequetur, nec mirabitutsi Agamemno formosam 
Chrysein non minus quan legitimam uxorem sibi plgcere coram 
Achivis declaret. At PericUs temporibus audimus Antigonen 
aeternas leges naturaelegibus humanis praeponentem,quaeCreonti 

(1) Ad Pisones, v. 193 sq. 

interroganli cur suas leges violare ausa sit, nobilibus respondet 
illis versibus : 

Noneas mihi Jupiter edixerat, nec quae diis inferis assidet justiiia •, 
neque lanlum valere credidi tua edicta, utnon scriptas sed flrmas deum 
leges, morialis quum sis, queas violare. Non enim nunc aut heri fixse 
illse sunt, sed vigent ab omni aevo, nec novilquisquam ex quo lempore 
prodierunt (V. 450, sqq.) 

iEternam justitiam , oLypaTra, vdyuim^ in mente intuetur , at 
Homerus qui Jovis decreta reveretur; nusquam de lege loquitur 
sempilerna illa et immutabili quae non eritalia nunc, aliaposthac, 
sed omnes gentes omni tempore continebit (1). 

Quid vero dicam de (Edipode illo Coloneo qui postquam fato 
et voluntate deorum ad atrocissima facinora deductus est, pri- 
mum ignominia coopertus obrutusque miseriis horrorem generis 
humani movebat, ubi vero extremo in vitae limine suae virtutis 
integraeque innocentiae sensum recepit, continuo scelerum gravi- 
tate levatur, placidusque ac fidens, uti postea Socrales, terrenum 
istud domicilium relinquit ? 

In Philoctete tanquam certamen proponitur, Hinc stat Ulyssis 
vafritia, illinc simplex Neoptolemi adolescentia a mendaciis abhor- 
rens. Nihil ;roA^/a;^T/^ heros proficit: vincit veritas. 

At si justa haec, sapieniibus suntpraestantiora (V. 1246). 

Si de summo illo virtutis fastigio degressi ad ipsa vilae ofBcia 
veniamus, reperiamus non pauca et in iis immutata esse: 
qua&remus primum an eodem modo Sophocleae personae atque 
Homerici heroes officia erga mortuorum reliquias colant. 

De septem Sophoclis fabulis quae supersunt illadequajam 
supra diximus Antigone demonstratur suprema mortuis officia 
utique persolvenda esse, neque uUa lege humana quemquam a 
justissima religione arceri debere. Et in extrema parte Ajacis 
unice de sepeliendo heroe agitur : Teucer fraternis Manibus solvere 
justos honores parat; Atridae non sinunt fieri: sese sanctiori 
consilio socium Ulysses addit. Quin et in Electra videmus Clytaem- 
nestram, scelerum licet omni labe contaminatam, interemptum 

(l) V. Cicer. de R. P. rii. 

conjugem parentalibus placare. Num quidquam tale in 
Homerica illa vetustate invenitur? Hector ab Achille letali 
ictu confossus a victore frustra deposcit ne ille ipsius cadaver 
sinat a canibus devorari. Haec in amico Patrocli crudelitas minus 
mira, verum ceteri Achivi qnibus cum Hectore non tantae quantae 
Achilli irarum causae, concurrunt corpus odiosum impune laces- 
sentes. Hector autem ipse jacenti Patroclo insultaverat. 
Postremo Achilles postquam a misero cadavere atrocia supplicia , 
quanquam visa sibi leviora, exegit , molestius ac tantum jussu 
deorum coactus orantis Priami preces exaudiet. Quid ! non vult 
palri , se adstante , conspectum filii dari , ne iratum senem 
inque liberiores querelas erumpentem^occidat Jovis, imperia negli- 
gens. 

At vero iGschyli Sophoclisque temporibus quum post Plataeen- 
sem pugnam iEginetae suadent Pausaniae regi ut a Mardonii reli- 
quiis poenae sumantur ob illatas mortuo Leonidae a Xerxe contu- 
melias, barbarum consilium non sine indignatione respuit Lace- 
daemonius. 

Scihcet in Ajace et in Antigone poeta recentiorem pietatem et 
aequalium usus moUiores sequitur, non priscam saevitiam 
eflSngit; morem gerit Atheniensibus qui veritatis nudam horren- 
damque imaginem aegerrime (ulissent. 

Non philosophia, sed reli^io Graecos docuerat mortuorum 
reliquias vereri, nec Sqphocleae tragoediae naturam bene cognoris 
nisiquibusvinculiscum religionibus ejusdem temporis juncta sit 
prius exploraveris. 

Qui animos heroum in rebus dubiis et asperis exerceant, affeclus 
in fabulis Sophoclem effingendos sibi proposuisse plane consiat, 
verum id propositum quibusdam quasi fmibus continetur, quum 
heroes qui in scenam inducuntur audientiumque mentes casibus 
suis et querelis movent, non humana modo infirmitate laborent, 
sed altioriset praestantioris numinis dominationi pareant. Autipsi 
alicujus sui facinoris noxii, aut gentilis culpae hereditate contami- 
nati, poenas admissi ase aut a majoribus sceleris pendere coguntur. 
Ergo deorum voluntati obsequuntur quae imprudentes pessumdat. 
Fitdebitum piaculum, etsinobisiniquius videtur, siquid peccavere 
parentes, multari filios aut nepotes. Graecis quidem heroas tot 
casibus et calamitatibus non forte fortunae, sed numine deorum 



— 3S — 

vexatos fuisse, dequum et veri simile videbatur. Audientibus miserias 
et atrocia facta Labdacidarum et Pelopidarum placuit rationem 
proferri quae superos absolveret, facinus nempe quod poenis 
caruisset, deos ipsos persequi et castigare. Nunc autem humande 
justitide huic studid congruebat aptissime vulgata illis temporibus 
opinio Quanquam Homerus sortem Achillis jam fato compositam 
atque ordinatam esse, Diras in QEdipum nefario matris connubio 
pollutum acerbissime vindicavisse referl, nulla tamen apud eum 
certa d(»ctrina apparet de necessaria graviorum scelerum aut 
flagitiorum expiatione: alioquin nec Phoenix de vita anleacta tam 
libere .loqueretur, non Dolonis caedes fieret, aut poela saltem 
detestaretur indigna facinora. Verum, ubi Thucydidis opusin 
manus evolvendum sumimus, statim occurrunt novae disciplinae 
indicia. Jam eo ventum est ut bellum ordiatur illud Peloponnesia- 
cum, tot damnorum ac scelerum cunctis Graecis origo: utraque 
gens, aemula et imperii avida, inter se crimina uliro citroque per 
legatos mittunt. Non modo de rebus publicis agitur, sed etiam de 
religionibus. Spartani meminerunt genlem quamdam Atticam 
quod olim in seditione Cylonis coercenda sacrilegium in Eume- 
nidas admisisset, in exilium ejectam esse; Periclem autem 
sciunt nefaria ex gente oriundum esse ; rogant igitur ut Athe- 
nienses progeniem importunam impiae stirpis non jam in patrio 
solo versari sinant, quo pacto sperant se odiosum suse civitati 
egregium quem reformidant virum facturos esse. Athenienses 
contra Lacedaemonios jubent commissum in Pallada Chalciaecam 
sacrilegium expiare, quod Pausaniae hujus deae supplici non 
pepercissent. Utrinque alter populus jubetur t3 ayog iXccvvsiv. 
Has causas, licet nobis leviores videantur, num in rebus seriis 
praetulissent, nisi opinio confirmata eas suppeditaret, nisi aptae 
ad movendos animos essent? 

At enim, dicat aliquis, parum exemplum prodest, quum uni- 
versum Oraecum genus dolis ac perfidia uti in rebus publicis trac- 
tandis soleret. — Verum ex annalibus alia exempla suppetunt 
quae omnia recensere haud necesse est. An memorem quatuor 
BellaSacra, unum, quod Cirrhaeum dicitur, nomine et industria 
Solonis insigne ; alterum a Lacedaemoniis gestum quod Thucydi- 
des in primo libro brevi narratione' amplexus est ; tertium, Pho- 
cense bellurn , quod vires Thebanorum exhausit, Phocidem 

populatura est, Therraopylas Philippo regi dedit ; quartura quod, 
iEschine jubente , Amphictyones susceperunt adversus Locros 
AraphissaB cultores, Ghaeronede noraine et exitio Grseciae totius 
faraosura ? — Adde tumultura quo perturbatae Athende sunt 
postquara effigies Mercurii passira in urbe Violatse essent, et 
judicia, torraenta, supplicia quae secuta sunt, quura totara se 
civitas sacrilegio contactara existimans auctores nefarii facinoris 
reperiri et gravibus affici pcenis cuperet. Nec omittendi duces illi 
miserabiles qui apud Arginusas quura egregiam victoriam retu- 
lissent, nullo modo triste exitium vitarunt, quod exanima corpora 
et saucios post proelium, dura hostera fugientem persequebantur, 
non legissent. Ne diutius in re manifesta haeream ; — sed bene 
constatiis temporibusquae videnturin Graeciae annalibus humani- 
tatis omni genere praestitisse, opinionem quaradara coraraunera 
viguisse, certa facinora quae religionum aut naturae leges viqlarent, 
per piacula soivenda esse , qua quidem necessitate expiationis 
argumenta tragoediarum pleruraque sustineri videraus. 

Pauca Homerus de (Edipo, quae tamen haud negligenda sunt. 
Ait nempe (Edipi matrera Epicasten (id enira in Odyssea raiserae 
raulieri nomen) , quum, diis indicibus, funestum sui natique 
scelus cognovisset, suspendio se inleremisse ; (Edipum vero posi 
raatris necera regnum obtinuisse, quamvis eura maternae Eryn- 
nyes variis daranis afficerent : eum sibi oculos effodisse et se 
regno abdicayisse ignorat. Verum veterera poetara aliura (1), 
auctorera (Edipodiae audiaraus, qui refert (Edipum, Jocaste 
defuncta, alterara duxisse uxorem, unde quatuor illos naios 
procreavit, quorum nobilia sunt nomina. — Male haec omnia 
conveniebant aetatis recentioris pietati. (Edipi factum importunum 
ac nefarium, horrenda calamitatum serie luendum fuisse videba- 
tur. Ergo Sophocles fere in primis (Edipi Tyranni versibusexpiatio- 
nem aliquam perficiendam esse significat. Adest Creon quem rex 
Delphos miserat ab ApolHne quse morbi urbem devastantis causa 
esset quaesilurum : nuntiat sacrilegium quo Thebae contaclae 
pereant jara cx civitate pellendura esse : 

Jussit aperle magnus Apollo nos regionis pestem {fiiacrfAa) quae aiitur 
in hac terra, exigere {ixavmv). — V. 96 sq. 

(1) Ap. Pausaniam, ix, 5, 6. Cf. Pisandrum ap. Schol. ad. Euiipid. PhcBniss. 
V. 1760, ubi ^ rvfXuffiq CEdipi ex alio fonte addita videtur. 

Vocabulo utitur proprio ac dominanti iht^mv , neque quid- 
quam inter (LtouTfjM et Thucydideum ayoq interest. Quae respon- 
dentur a rege ? 

Quali lustratione? — V. 99. 

Civitas nempe sacrilegii expiatlone jam purganda est. Continuo 
de caede Laii agitur quae nullum adhuc vindicem habuerat, 
Thebanorum animis Sphyngis praesenti crudelitate occupatis. Sic 
devenimus ad illam horrendam formulam quse Medii aevi ana- 
themata in memoriam revocat : 

Quicumque unquam vestrum novit cujus hominis mani\ LaTus Labdaci 
perierit, etc V. 224 sq. 

Mira poetae in eximio loco ars nunquam satis laudabitur qui 
duplicem verbis (Edipi sensum ubique dederit ut carmen exsecra- 
bile in regem ipsum suae sorlis ne^cium cadere audientes intelli- 
gant. 

Similes exsecraliones legimus in iEschinis oratione quam in 
Ctesiphontem habuit,qu8e licetejos aetatis, qua Solon vigebat,esse 
videantur,tamen recenliorum Graecorum pietati apte convenie- 
bant, ut ex oratoris ipsius verbis et indignalione bene efficitur. 
iEschines quidem nunquam tam vehementer referret quae dira 
veteres graeci imprecati esSent in eum quicumqiie sacrum Apol- 
linilocum profano usu temerarel, nisi acri suo studio etiracundise 
parem in audientium animis consternationem existimasset com- 
motum iri. 

Hinc fabulajam facili cursu progredietur consummabiturque 
diis debita expiatio. Non sola mater communis flagitii poenas 
expendet, verum sese atroci vulnere mulctabit (Edipus ; coecus 
fiet, quod cyclici poetse nusquam videntur meminisse, ac de leme- 
rato et importuno imperio concedet. 

Poetae tragici, dum res Labdacidarum sic mutabant emenda- 
banlque (1), in animum inducebant ut majorem expiationi 
magnitudinem et vim adclerent. Ergo de tribus natis quos ex 

(1) Quum jam priores poetse do rebus antiquis inter se discreparent, ut e 
reliquiis patet, tragici inter varias fabulas eam quse optime proposito respon- 
deret eligere , nullo denegante, potuerunt. Sic omnino Euripidis Supplices a 
SopboclisAntigone differunt. 

Jocaste habuerat (Edipus nulla fit mentio : fingitur Polynicem , 
Eteoclem, Antigonen, Ismenen a Jocaste genitosesse : negligitur 
altera uxor QEdipi. Eo nimirum pacto luce tanquam clariore 
illustratur malorum ordo et calaxnitatum quae ex prima noxa 
originem ducunt. 

Sed, quum novi et exquisitiores sensus de poenarum cum pec- 
catis congruentia sensim invaluissent, Sophocles non ex vetustate 
causas inimicitiae quse (Edipum ac filios intercessit , descripsit. 
Loca enim veteris Thebaidis habemus, prisco signata nimirum 
colore, quae certe norat Sophoclcs , sequi noluit. Narrat vetus 
poela (Edipum exsecratum in capila filiorum esse quod ei contra 
vetitum suum Laii patris supellectilem quamdam obtulissent, atque 
in convivio cibum patre indignum ei porrexissent(l). Quaequidem 
simplicitatem priscam redolent, Iliadi et Odyssae assimilem, ac 
libet cum Sophoclis scholiaste (quiquidem iliam rudem anliquita- 
tem respuit) arbitrarialiquid exeis narratiunculis apud iGschylum 
conservatumesse. « Verum Sophocles atit audientes patrem in 
» filios imprecari ob causas specie leviores aegre tulissent, ac 
» summus poeta multa addidit quae culpam graviorem facerent : 
y> ostendit nempe caecum ac senem pairem crudehter a filiis ejec- 
y> tum in exilium esse coactumque apud externos inopem pere- 
» grinari. Qua ratione quamvis magis aptum cohaerensque effin- 
» geret poema nec talis fabula veniae indigeret, tamen a priscae 
» fabulae forma menteque recessit quae referebat (Edipum ex 
3> falalibus peccatis insanabilem labem concepisse, unde omnis 
y> progenies consceleranda esset; amentia eum agitari suosque 
3) natos exsecrari, non quod ab iis injuriam majorem acceperit, 
» verum quia jam caecus minister factus est ultricis Erinnyos, ad 
» exitium gentis Laii comparatus (2). y> 

Sophocles igitur plane opiniones aequalium sequitur c ut neces- 
sitatem expialionis quamdam legem tragici generis tuetur ac 
servat Jta de noxae hereditate minus laborat, qui moleste ferat 
pcenas ab immeritisrepeti a diis, credat aliquam justitiae partem 
vel in fatalibus aerumnis latere. 

(L) Unum veteris Thebaidis fragmentum legitur ap. Atliense., xii, p. 465; 
alterum ap. Schol. ad Soph. CEdip. Colon. 1378. Cf. ^schyi. Scpt. ad Theb. 
V. 7a7. 

(2) Grote, Hisior, grcsc, I, p. 305, vers. gallicse. 

In Antigone calamitates quibus domus Greontis affligitur, 
oriunturexipsius regis nefariavoluntate, grandi piaculo dignis- 
sima, qui vetuerit corpus Polynicis sepeliri, post atroces ab Anti- 
gone ob neglectum imperium pcenas sumpserit. 

In Electra videmus ab Apolline missum fiiium Agamemnonis 
a Clytaemnestra et iGgistho terribiles poenas sumere. Nil quidem 
Homerus de caede matris refert quam recentiores poetae videntur 
finxisse ne quid perfectae expiationi deesset. Dum matrem occidit 
Orestes, canit chorus versus rei aptissimos : 

Perficiuntur imprecationes : vivunt ii quos humus tegit: reciprocum 
enim occisorum sanguinem subducunt dudum perempli (V. 1*549 sq.) 

Alio autem locojamchorus, veteris fabulae memor, Pelopidis 
causam miseriarum ac sceierum antiquam atavi perfidiam exsti- 
tisse edocuerat : 

laboriosa aurigatio quondam Peiopis, quam luctuosa exstitisti huic 
terru) (V. 604 sq) 1 

Philoctetes quoque ob admissum sacrilegium segrotat : 

Enim vero morbo hoc afflictaris divinitus , postquam ad Chryses 
custodem accessisti, qui subdiale altare custodit occulte, sedituus anguis 
(V. 1326 sqq.) 

Deorum igitur ope et voluntate scelerum fit in tragoedia expia- 
tio : superest ut quaeramus qua ratione dii res humanas apud 
Sophoclem regant ac moderentur. Apud Homerum quidem superi 
ipsi rebus gerendis intersunt, neque de summo Olympo tantum 
quae in terris agantur despectant, verum et auctoritate et vi prae- 
sentiacceptosheroas juvant, utvel congredi in praeiiis cum viris 
invisis> aut etiam inter se soleant. Goelum cum terris persaepe 
commisceri videmus.. De his jam supra, ubi Homericae aetatis 
adumbrari imaginem oportuit, dictum est. Tales prorsus veiustatis 
dedivina natura sensus fuere. Ubique deorum industnam et 
manum homo videbat, neque numine aito providentiae ab his 
terris remotde ac divisae rerum ordinem administrari adhuc inleU 
lexerant. Sensim meliorem doctrinam et magis divinae dignitati 
accommodalam Graeci didicere, ut, si quando divinus intervenius 
fieret, praeter consuetudinem accidisse videretur. Gontra morem^ 

quod ex more fuerat, miraculum jsim apparebat. Quae opinio etiam 
tragoediae quaedam lex facta est, ut poetae tantummodo deos in 
scenam inducere liceret si res in implicatissimam ditficultatem 
incurrisset qusB aliter expediri non posset. Unde praeceptum illud 
Horatii : 

Nec deus intersit nisi dignus vindice nodus 
Inciderit (1). 

Apud Sophoclem in Ajace etPhiloctete divinas personas adesse 
in scena videmus. Pallas ut Ulyssem servaret cui semper favet, 
demenlia Ajacis mentem turbavit, et amato heroi exponit cui 
vecordi insaniae Telamonis filius indulserit. In Philoctete interve- 
nit Hercules cujus nomine jam tota fabula plena est, quum 
Graecis victoria non sine Herculeis telis possit contingere ; inter- 
venitautem quia nodus alia ope inextrioabilis incidit. Yerum in 
tragoedia Sophoclea dii per oracula et divinos saepius suam volun- 
tatem hominibus enunliare solent : qua etiam parte suae aetatis 
morem Sophocles sequitur. Graeci enim, quum usque existima- 
rent divino numine res humanas regi, tamen ialtiorem Providen*- 
tiae notionem-conceperant, neque ipsos deos in terris versari 
putabant, verum docere mortales per oracula et omina quaecum- 
que cognosci necesse esset. Hinc illaingens oraculorum auctoritas 
ac imprimis oraculi Pythici. De Delphis ac Sibylla nihil hic dicen- 
dum : de divinis et ominibus forsan venia dabitur Xenophontis 
exemplum afferenti. Imperator egregius dum Decem Millia 
illa inclyta in Graeciam reducebat, omni in discrimine deos 
consulebat, atque in libro pietate erga magistrum insigni primum 
nos docet Socratem divinatione palam ac saepissime uti solitum. 
Quid iEschinem referam qui acerbe Demostheni succenset quod 
Graecis ut praelium, infestis ominibus, inirent, persuaserit? — 
Sed Sophoclis fabulas evolvamus. 

In Ajace Calchas dicitur nuntiasse deos vetare Ajacem e 
tabernaculo ea die qua res agitur, exire. Parvi quidem mementi 
indicium esse videatur, tamen haud inutile est, quum inde 
Teucri adventus melius explieetur. Persona autem divina, Pallas, 

(1) Ad Pison, v. 191. — « Ut tragici poettt, quum explicare argumenti e^tum 
non potestis, confagitis ad^i/Bum* » Cicer., de Nat. Deor., \, 20, 53. 

jam interfuerat quse omnia necessaria Ulyssem unaque audientes 

edocuerat. 

• In Trachiniis Hercules diro supplicio cruciatus oracula quse 

verba filii in memoriam revocant , tandem intelligit proximamque 

mortem jam fortiter intuens quadam inter dolores animi pace 

compositus quiescit. 

Philoctetis et Neoptolemi sociatis viribus Trojara captum iri, 
et ab Asclepidis Philoctetis vulnus sanatum iri, Helenus augur 
praedixisse refertur : haec autem est totius fabulae summa (V. 604, 
sq., 1326, sq). 

Oresles in Electra Phoebi oraculo paret : Clytaemnestrse autem 
per somnium deorum consilium aperitur. 

(Edipus a natis in exilium ejectus, ubi a Goloniata audiit se 
Dirarum sedem intrasse, inde se unquam egressurum negat : 
post deas ipsas precatur. Scilicet ei Apollo olim praedixit ubi in 
terram Diris sacram devenisset, eam fore sedem quietam malo- 
rumqueac vitaefinem qui bona benignis hospitibus afferret, verum 
mala iis qui senem ejecissent in exilium relinqueret: ceterum 
signum coelitus aliquod non defore. 

Ita ex oraculo Phoebi tragoediae pulcherrimae pendet argumen- 
tum. In Attica consistet CEdipus quem ab violentja Creontis 
rex Theseus defendet, nec reducent preces Polynicis : Athenien- 
sibus reliquiae miserrimi herois omnia fausta portendent ac 
spondebunt. Ipse autem (Edipus, quum Polynices adest pairis 
opem postulans, futurum filiorum exitium in tristi exsecratione 
vaticinatur. 

In (Edipo Tyranno divinum ubique numen praesens adest , 
nuUa usquam prodit divina persona. Ab Apolline consilium 
remediumque malorum civitateoi vexantium (Edipus petierat : 
refert Creon responsum Dei. Arcessiverat Tiresiam qui primum 
tacet, denique regis jurgiis lacessitus veritatem horrendam 
promit, futurasque etiam (Edipi calamitates praedicit. Advenit 
vero Jocaste quae ex oraculo Laium filio quem gigneret necandum 
fuisse memorat, infantem vero in monte expositum, Laium a 
latronibus occisum esse. Fatetur autem se oraculum non ex ipso 
Apolline, sed ex ministris ejus accepisse, quam correctionem 
nunquam Homero in mentem succurrisset adhibere. At (Edipus 
enarrat se etiam ApoUinem interrogasse de ortu suo : omnia 

funesta oraculo prsedicta esse : sibi matrem ducendam, patrem 
occidendum esse. Verum nuntius docet Polybum ac Meropen 
quos suos parentes duxerat (Edipus mortuos esse, ceterum ieuiti 
cum iis nulla consanguinitate conjunctum esse. Ergo cum Jocasta 
(Edipus consentit nullam fidem oraculis adhibendam esse, quse 
nulla re confirmata fuerint. In reliqua fabula ostenditur, qudecum- 
que dii per oracula ac Tiresiam significaverant , ea omnia veris- 
sima esse. 

Et in Antigone adest Tiresias Creontem docens deos exsequias 
Polynicis fieri jubere, Antigonen multari vetare : ubi nil proficit, 
tyranni contumacia et audacibus verbis asperatus, imminentes 
Creonti poenas praedicit, ac recedit dira exsecratione perturbatum 
sacrilegum relinquens. 

Quis non animadvertit quanto Tiresias in his tragoediis majorem 
personam quam Calchas apud Homerum, defendat? Nil humilius 
precibus Calchantis quum rogatus ab Achille ut causam pestis 
aperiat , otWoTcJAwi/ ©%' ApL^rroq ipse poscit ab Achille ut se ab 
omni injuria tutum praestet. Atridem nempe reformidat, nec 
immerito, namque ubi is audiit sibi Chrysein ereptum iri, in 
quae convicia erumpit ! 

Fateor Tiresiam probris ac maledictis a regibus vexari, verum 
dignitatem et majestatem usque retinet, neque se impune lacessi 
patitur. Se novit ac profitetur deorum numine defendi. Minas 
igitur tyrannorum infrase habet, gravissimus deorum minister 
atque interpres. Nec in Antigone donec arcessatur, exspectat, 
verum ultro intervenit. Rehgioso quodam horrore caecus senex 
circumdatur, qui aulam regum ingreditur ut coelicoium imperia 
pronuntiet, audientibusque nobis severa dicta in mentem venit 
Judseorum prophetarum regibus pravis divinam uitionem mini- 
tantium. 

m 

Haec pia in mortuos officia, haec necessitas expiationum, haec 
Providentia ex alto coelo per ministros omnia gubernans bene 
monent ingenti annorum spatio Sophoclis tragoedias a vetustate 
Homerica distare. 



IV 



De iis quse in Sophoclea fabula civem Atheniensem declarant. 



Hactenus ea in Sophocleis fabulis aniniadvertimus quae apud 
quamlibet Graecam gentem sive antiquitalis vestigia, sive recen- 
tioris aetatis indicia inveniantur : nunc de iis quseramus quae civis 
Atheniensis opus temporaque Periclis declarent. 

Civitas Atheniensis non modo respublica, sive ToA/Tec«, est, 
verum ^oA^ ^fjuoKparovfiivij , aut , ut verbis Latinis utamur, civitas 
in qua jura aequa civibus per leges confirmata sint penesque 
multitudinem omne imperium sit. Ab illa nobili Salaminiensi 
victoria plebs {ol '^oXkoi, t6 ^A?do$) cum optimatibus plane exae- 
quata est: jampridem Solonis Clisthenisque institutis generi et 
claris natalibus antiqua dignitas adempta erat: civibus certe 
distribuiis a Clisthene in decem tribus prisca clientium cum 
patronis vincula omnino videntur dissoluta esse. At vero post 
secundum Persicum bellum Aristides qni optimatum prius partes 
tueri solitus erat, quum videret plebis fortitudine servatam publi- 
cam libertatem esse, neque consciae multitudini suarum virium 
victoriisque elaiae jam denegari aequam libertatem posse, tulit 
legem ut cuihbet civi ingenuo ad summos honores aditus pateret, 
exceptis modo certis magistratibus quibus pecuniaB publicae adjuncta 
administratio esset: in iis, nec immerito, censum nummorum re- 
quiriplacuit. Eupatridis relictasunt quaedam sacerdotia ; divitibus, 
majorum vectigalium onus. Ergo viguit vera ^fioKpaxik ubi juben- 
di leges, exercendi judicia, res pubiicas administraodi jus, imo 

necessarium officium quilibet civis, nulla generis aut pecunia^ 
ratione habita, usurparet. 

Hic rerum status ab iis institutis et moribus quaeHomerus 
noverat ingenti intervallo dissidet. Ubi est ille rex pastor gentium, 
hominum pater, deorum de stirpe oriundus, omni reverentia et 
quasi religionecircumdatus? lUi quoque proceres quos rex in 
consilium solebat convocare, eodem ac ceteri cives jure utuntur, 
suaque communis libertatis parte tantummodo fruuntur: impe- 
rium penes populum est qui de publicis rebus deliberat, jubet, 
vetat. Oratores exsistunt quicumque eloquenlia, ingenio aut 
aliqua virtute apud mullitudinem clari acceptique flunt. Ignobilis 
plebes, nullis avis, sed libera, potens igitur pollensque, aequum 
regnum in omnes exercet. 

Nova reipublicsB formaquum Athenasin majorem amplitudinem 
deduxisset, et facinora maxime egregia quae usqnam alias in 
. historiis legimus, peperisset, ut civibus patricise dignitatis et regii 
imperii odium injecit, ita et eorum animos magna varietate 
opinionum imbuit, quse omnesad instituta spectarent, unde felicitas 
et laus publicaemanasse videren^ur. Inlrabat mentes quodcumque 
liberius consilium erat, qudecumque impotentiae regise vimingenua 
audacia defendebat: nec tanlum apud Athenienses democraticae 
disciplinae usus et eonsuetudo valebant, t^ed amor quidam et 
studium recenti patriae magnitudine inflammatum. Res postea 
mutatoe sunt quum clacles multae in Peloponnesiaco bello viras 
Athenarum fregissent: tum partem populi adeo pertsesum est 
publicarum calamitatum ut Ubertatem ipsam male mulctarent. 
At Sophocli contigit ut mortem obiret, antequam a Lacedaemoniis 
victa patria sub dominationem Triginta virorum concederet. 

In Sophocleis fabulis democratia sequalis ac veluti circumfusa 
modo manifestis signis declaratur, modo obscurior penitusqus 
implicata residet, interdum omnino deficere videtur quod quidem 
in chori saepius cantilenis evenire solet. Ubi res tragica ad civi- 
tatis administrationem pertinet deque imperio agitur, poetaperso- 
nas inducit sui ipsius sequales et recentioremdisciplinam edoctas. 
Jam et qusedam feminse nihil aliud in fabula quam Atticarum 
feminarum partes defendere videntur. Mores autem democratiae 
orationi tragicae dederunt subtilem illum tenorem nudumque, sed 
fortemac liberum, non plane Homeric» simplicitaiti similem. 

Postremo e Foro atque judiciis in totam tragoediam defluxit ora- 
tora quaedam vafritia et rhetorices argutioris usus. 

Singularis, ut ita dicam, et unicus fructus democraticae disci- 
plinsB videtur Homo novus, vir nuUis avis, sine nomine, qui suis 
opibusj virtute, indusiria, egregie de patria merendo clarum sibi 
locum inter cives parat, gratia apud multitudinem poUet , et 
postquam summis honoribus ornatus est magnam dignitatem ac 
laudem, justissimum laboris praemium, consequitur. — Mihi 
videturnomine CEdipodis Hominem novum a Sophocle expressum 
esse qui, vetustatis fallaci ornatu detracto, ipsius auctoris aequalis 
agnoscatur. Rem investigemus diligentius pertractemusque . — 
(Edipus forte quadam Thebas venerat ibique egregie de civitate 
meruerat aenigmate Sphyngis crudelissimae soluto : acumine qui- 
dem ingenii finem Thebanoram miseriis fecerat. Itaque ab incolis 
beneficii gratia rex creatus est conjugemque accepit Jocastem 
loci reginam : sicoptime parto imperio fruitur, communipopuli 
favore auctus remque publicam nullo obnitente administrat. Nunc 
praetereamus ea,quae in fabula ad pestem quae Thebanis ob Laii 
caedeni iuultam ingruit, pertinent : ad locum properemus ubi 
nuntiatur (Edipodi Gorinthium illum Polybum mortem obiisse a 
quo se genitum putabat. Gorinthi (Edipus vitam agitare non ausus 
A erat, quia Phoebi oraculo edoctus fuerat sibi patrein occidendum 
matremque ducendam esse. Peregre se credebat habitantem 
neutrum facinus posse admittere. Ubi vero cognovit patrem 
naturae satisfecisse, magna cura et sollicitudine statim liberatur , 
quum irritum oraculum cecidisse existimet. Sed subest altera 
formidinis causa, quum matrem sibi ducendam a Deo audiverit: 
parricidii metu carens tamen nefarii incestus horrore usque tur- 
batur. Ei qui nuntium attulit, quae causa mentem inquietam 
faciat, fatetur : isautem aperitnullum jamCEdipodihujustimoris 
locum superesse, quum minime parentes habuerit Polybum 
Meropenque, a quibus non genitus, sed adoptatus esset pro filio. 
Ipse ille qui loquitur in Cithaeronis saltibus infantem expositum a 
pastore quodam regis Laii acceperat et abstulerat Gorinthum. 
Tum maxime (Edipus a Jocasta petierat ut idem Laii pastor 
arcesseretur quod solus e servis qui regem in ultimo itinere 
comitabantur , superesset. Regina autem quae omnia audiit, hor- 
rendam veritatem cognoscit : ante oculos adest idem filius et 

conjux, quem a diis monita exponi jusserat, ne patrem occideret 
matremque nefandis nuptiis uxoremassumeret. Ergo pavida, exani- 
mis orat obsecratque virum ne vanse investigationi indulgeat : 
(Edipus vero molestissime preces audit qui genus suum veiit 
scrutari seque a regina contemptum putet ob ignotos parentes. 
Respondet acerbissimis verbis : 

Bono animo es -, tu enim, etsi a tertia inde usque matre tripliciter 
servus apparuero, nihilo deterior eris (V. 1062 sq.). 

Instat infelix petitque obnixe ne consilium exsequatiir : perti- 
nacius ille in sententia haeret. Tunc vocem Jocasta horribilem 
emittit : 

infauste , utinam nunquam scias qui sis (V. 1068) I 

At (Edipus eadem opinione deceptus non intelligit aliam tanti 
angoris causam atque regalem superbiam latere, et minime motus 
sinit muUerem excedere morituram. Solusaiitechorummagnifice 
de se praedicabit qui fortunae filius e parvis initiis ad tantam 
magnitudinem evectus sit. 

Ghorus. — Quid, (£dipe^ sic uxor abiit, acri concita dolore ? Metuo 
ne ex hoc silentio eruptura sint mala. A 

(£dipus. — Quidquid volet , erumpat; at ego natalesmeos, etiamsi 
obscuri sint, cognoscere voiam. Illam, quippe quae ut mulier spiritus 
altos gerit , pudet forte ignobilis generis mei. Ego vero me Fortunas 
filium esse ratus, quae mihi prospera est, infamiae uon subibo notam. 
Hac nempe matre natus sum, et qui mecum orsi sunt menses, parvis 
me magnisque distinxerunt rebus. Tali autem quum sim origine, jam 
nunquam alius evadam, ac mihi natales meos investigare licet (V. 
1073, sqq.). 

(Edipus eo dignior est quem sedulo consideremus, quod in 
Sophoclis fabulis juxla cum Creonte aptiorem quam cetera) 
personae facullatem poetae praebuii imperium regale fusius descri- 
bendi, non solum rebus gerendis verum et productis disputatio- 
nibiis. Quanquam tyrannus nomine appellatur, regio munere 
CEdipus fungilur: at si rex dici vere potest, receniiorum tyran- 
norum moribus non plane caret. Donec a Tiresia vate illo (quem 
quidem multo majore in tragoediis quam Galchantem in Iliade 



— 45 - 

reverentia coli supra diximiis) arguitur (Edipus occidisse Laium, 
partes regis benigni agit gentisque modo utilitatem curat. Ubi se 
reum fieri videt et crimen incredibile sibi objici, non jam rex sed 
verus tyrannus eyadit, qui in suam potestatem secreta consiliaa 
seditiosis consociari credat, conjurationemque jam deprehensam 
habet : Creonta caput conjuralionis destinat. 

CEdipus. — Tuane, an Greontis haec sunt commenta? 

TiRESiAS. — Creon tibi nuUa mali causa *, sed ipse tu tibi. 

CEdipus. — divitiae, et regnum, et ars multorum aemulorum arte 
praesiantior, quantum vobis invidise subest, siquidem propter hoc 
imperium, quod mihi civitas ultro traditum non expetitum dietulit in 
manus, Creon ille fidus, ille ab initio amicus, clam mihi struit insidias, 
et ejicere me studet, subornato hoc praestigiatore , fraudum consutore, 
versuto circulatore , qui ad lucrum solummodo cernit, ad artem vero 
caecus est (v. 378 sqq)! 

Paulo post inter CEdipoda et Creonta verum certamen conse- 
ritur, qui excessus in fabula esset fere inutilis, nisi liceret Sophocli 
aequalium mores, non solum vetustatem in scenain inducere (1). 
Describere longam disputationem nolo : pauca excerpam quae 
demonstrent revera Pisistratum aut alium recentiorem tyrannum, 
potius quam heroa, CEdipodi^nomine, accusare, respondere civem 
Atheniensem, non Jocaslae fratrem. 

Aggreditur OBdipus his verbis quibus tanquam suae tyrannidis 
furem Creonta increpat : 

Heus tu, quid huc venisti? tantane es audacia atque impudentia, ut 
meas ad aedes veneris, qui palam me perimis, regnique mei manifestus 
es praedo (v. 632 sqq)? 

Tum postquam ostendit se Creontis consilia minime refor- 
midare, addit sententiam quae nusquam alias verior quam in 
democratia est : 

Annon insanus est iste tuus conatus, sine populi consensu amicorumque 
ope regnum aucupari, quod populi favore opibusque solet obtineri? 
(v. 640. sqq). 

(1| Criticorum opiniones vide ap. Patin, Sophocle, p. 171, 172* Ttagiques 
grecs, 3« 6dit» 

Praetereo dialogum sententiose deductum : iocum adeo nobilem 
ubi Creon contendit se nullo modo tyrannide (Edipoda orbare 
velie, quum omnibus imperii commodis fruatur, incommodorum 
expers. Jam in dialogo se iertium dixit in civitate esse ceterosque 
cives prseter CEdipoda Jocastamque opibus praestare : ergo sic 
disputai, obscuram tyrannorum censuram agens. 

Considera hoc primum, an quemquaiti putes regnare malle cum 
terroribus, quam sine metu dormire, si potentiam obtineateamdem. Ego 
saneneque ipse cupio rexesse magis quam quae regis sunt facere, nec 
alius, quisquis modestus esse novit. Nam nunc quidem omnia a te abs- 
que metu consequor*, at si ipse rex essem, multa etiam invitus facerem. 
Qui mihi ergo regnum dulcius esse possit quam principatus securus et 
potentia (v. 584 sqq)? 

Haec omnia in fabula Attica audientibus valde placebant, qui de 
tyrannorum impotentia, de libertatis democratiaeque dignitate 
et utilitate inter se disserere solebant. Agit vere Creon partes 
democratici magistratus qui mediocre, sed tutius imperium, quam 
immodicam possidentique periculosam dominationem praeoptat. 
Fateamur Homericos heroas tantam rerum publicarum scientiam 
nusquam ostentare. Jam vero Athenienses veri simillimum arbi- 
trabantur unicuique tyranno omniajn vita suspecta et sollicita 
esse, ut se etab affinibus peti crederet imperium affectantibus. 

In Antigone Creon imperium Thebis exercet quod ei post mi- 
seram Eteoclis Polynicisque mortem delatum fuit. Jara supra de 
argumento fabulae dictum : virgo inermis, nullis amicis defensa, 
sed naturae ipsius voce confirmata cum civitatis duce iniquum 
certamen inire audet. Nunc de Creontis persona dicamus. Is 
videtur dictatoris potius partes agere quam regis, quum publicae 
utilitatis semper nomen ac speciem prseferat, tanquam magistratus 
officia legitimi, non regnum tueatur. Quanquam omnibus suam 
voluntatem, nullo consilio audito, imponit, vult videri civitatis 
causam, non ambitionis ac saeviliae defeqdere : sua decreta vult 
leges esse. E magistratu tyrannoque conflatum veluti monstrum 
est , ac legum majestate tyrannidem suam tanquam occultari 
putat. Quid ! nonne doctrinam quamdam administrandae reipu- 
blicae edisserit, quum se prohibuisse ;ie quis Polynicis corpus 
sepeliat, profitetur? Unumversum laudare satis erit : 

Talibus ego legibus hanc* augebo urbem (Y. 191). 

Sed nuntiatur pulvere ab ignoto amico corpusPolynicisopertutn 
esse : tum vero tyrannus omnem sui dissimulationem abjiciens 
sensus reconditos retegit : chorum deorum ope cadaver honora- 
tum esse suspicantem gravissime reprehendit : ipse rebelles quos- 
dam clam novas res mofiri contendit quorum studia jampridem 
speculetur. 

Num deos vides honore malos prosequi ? Non est. Sed hsec aegre 
ferentes cives, dudum obmurmurabant mihi, clam capita quassantes ^ 
neque sub jugo cervicem, ut decet, habebant^ ut imperio meo acquies- 
cerent (V. 288, sqq). 

Mixta illa magistratus gravitas cum tyranni impotentia in 
Greontis colloquio cum filio maxime apparet. Pisistrato egregie 
probata esset disputatio solertissima, in qua apte commiscentur 
legitimi imperii jura cum tristi dominatione tyranni, qui nihil 
afiud nisi omnium serviie obsequium exoptat (V. 639, sqq). 

Orationi patris Hsemon respondet omnibus numeris absoluta 
oratione : ait pubiicam existimationem Anligones facto favere, 
neminem erroris immunem esse, plurimos contumacia imprudente 
pessumdatos esse. Sequitur dialogus in quo vivide civiUs libertas 
cum superbia tyrannica componitur. 

Habion. — Utique hoc negat universus Thebanus populus. 
Creon. — Scilicet quae imperare debeam, civitas mihi praescribet ? 
H^aiON. — Viden' ut nimis juveniiis iste tuns est sermo ? 
Greon. — Nimirum aliu<^ imperio, non meo, terra haec subjiciatur ? 
H.£M0N. — Quippe non est civitasquae uniusest viri. 
Greon. — Nonne imperantis censetur esse civitas? 
HiEMON. — Pulchre scilicet tu in deserta terra.solns regnaveris (V. 
733, sqq). 

Postquam excessere Haemon et Antigone, advenit Tiresias 
deposcens ut Polynici suprema solvantur. ^gerrime vatis 
consilium Greon audit : umlique se ab hostibus, a conjuratis peti 
arbitratur ; vatem tanquam pecunia corruptum faisaque praenun- 
tiantem insimulat, tantaque effertur immoderatione irse ut irre- 
ligiosa etiam de superis dicta jaciat. 

Ita profecto se res habet ut neque CEdipus neque Greon veri 
reges sint, in aula nati educatique, neque aulicum quemquam 
circum eos invenias. Homines sunt inter liberos cives instituii, 

qui summum imperium adepti novae dignitati sese male accom- 
modant. Ceierum longe ab Homericis regibus absunt quorum 
simplicitas nihil gravitati majestalique detrahit. Athenienses 
sunt. Quis alius nisi Atheniensis illa in (Edipode Coloneo percunc- 
tatur? 

Regnumne quispiam lenet , an penes multitudinem imperium est 
(V. 66) ? 

Versus plane ineptus videalur, si in fabula simillimam vetusta- 
tis imaginem requiras : sed satis est Atheniensibus eum placuisse, 
qui et Euripidem veram democraliam Thesei lemporibus jam 
constitutam esse fingentem aequis , credo, auribus audierunt. 
Non dissimiliter Cornelius noster reges tantum cogitans minime 
curat Horatium, si T. Livio fidem habemus, post Duumvirorum 
sententiamadpopulum provocasse ; ergo ejus cansam non rege, 
sed populo audiente et judicante actam esse : potuit tamen fabula 
ita effingi ut et populus romanus in extremo actu partes judicis 
tueretur, quod forsan extremo operi aliquam jucunditatem addi- 
disset, At Ludovico regnante non potuit populus in scenam inter 
illustres aut regias personas induci : res indecora visa esset. 
Quid ! nonne ipse Livius nullo negotio credit provocationem jam 
ante reges exactos receptam esse jurisque formulas profert ? — 
Adeo in rebus antiquis quidquid immutandi aut confingendi 
omnis libertas dabatur. 

In viris effingendis tragoedia saepe magistratuum ac civium 
Atheniensiensium mores imitata est; ubi vero heroica^mulieres in 
scenam inducendae erant, aequalia exempla Athenis poetae imitanda 
deerant. Nemo nescii quae fuerit ferainarum Athenis conditio. 
Satis esset laudare severa illa dicta Periclis quae legimus in ex- 
trema parte funebris orationis quam apud Thucydidem habet : 

Si quam autem et de virtute mulierum, qi^iae iu viduitate nunc erunt 
mentionem me facere oportet, brevi adhortatione rem omnem complec- 
tar. Nam laus vobis erit magna, si a natura vestra non desciveritis, ac 
dederitis curam ut qu^m minimum rumoris, sive in bonam, sive in 
malam partem, de vobis inler mares disseminetur (Thucyd. ii, 45). 

Haud aliter post multos annos Lycurgus orator inter alia 
signa formidinis quae fuit Athenis, nuntio allato exercitum apud 

Chaeroneam fugatum a Macedonibus esse, commemorat mulieres 
in apertum prodiisse. 

At contra videmus in Iliade et in Odyssea feminas nondum in 
gynaeceo latentes neque umbratilem vitam agentes. Quid opus est 
recensere tot illustrianomina, Helenam, Andromachen, Hecubam, 
Nausicaam ? Neque veteres fabulae in quibus tragoedia versari 
solet, minorem feminis dignitatem concedunt. Ergo poeta Cly- 
taemnestram, Electram, Jocastam, Antigonen ad vetustatis ima- 
ginem effingere non dubitavit : eis virilem libertatem virilesque 
sensus dedii, quum sciret alio nullo modo veteres fabulas femi- 
narum facinoribus plenas in scenam induci posse. Jam vulgatis 
opinionibus morem gerebat, quod nemo non spectantium heroi- 
cam antiquitatem optime cognoverat quam religionibus et urbium 
originibus conjunctam credebant. Neque, si Atticis finibus 
excedas, deerant exemplaria mores audaciores feminarum effin- 
genti : omnibus Graecis nota erat Spartanarum par cum viris 
conditio etfortitudo. Verum, nisi fallor, Atheniensi poetae placuit 
interdum, ubi re dabatur, Atticam feminam in scenam inducere. 
De illis puelUs loquor quae moribus molliores aque omni violentia 
abhorrentes feliciter saeviori Electrae et impavidae Antigonae oppo- 
nuntur : Atticae virginis partes Chrysothemis et Ismene mihi 
videntur tueri. Acceperat a fabulosa vetustate feroces feminas, 
virorum superbiae atque etiam crudehtati consimiles^ : de suo ad- 
didit blandiores puellas quae tristiorem antiquitatem sua dulcedine 
mitigarent. Secutusne est in hoc veritatis amorem, aut aliquam 
artem exquisitiorem, qua personas ita moribus diversas inter se 
opponendo, heroicae feminae fortitudinem clariore lumine illustra- 
ret ? Credo Sophoclem aequalibus moribus imbutum eos naturae 
similiores quam priscam acerbitatem existimasse , ergo sive 
imprudentem, sive de industria, personas minoris in fabula 
momenti ad Atticarum puellarum modestiam accommodasse (1). 
Ac videtur in Electra tiffingenda poeta metuisse, ne indomita 
virginis contumacia minus placeret audientibus ; ideo, post pul- 
cherrimas puellae chorique cantilenas, illa sese non posse non 
indulgere immodicis querelis demonstrat apte composita ac bene 
longa oratione, cujus primos extremosque versus laudabo. 

(1) Cf. Patin, Sophocle, p. 221-222, 259-260. Tragiques grecs, 3« ^dition. 

Pudet me quidem, o mulieres, quod ob assiduos fletus videar vobis 
nimium impotenti esse animo : verum ignoscite ; eo enim me adigit 
necessitas. 

Talibus ergo in aerumnis neque modeste agere, amic9S, neque pieta- 
teni colere facile est *, at profecto qui in malis versatur semper necesse 
prorsus ut malisanimum applicet (V. 254, sqq., 307, sqq). 

Pudor iUe qui fingitur rninime mores et facla heroicae Electrae 
decet : decet virginem Atticam, quaih mos in publicum prodire 
palamque dolorem et fletus expromere vetat. 

Atheniensium consuetudini videtur repugnasse feminam inge- 
nuam e gynaecei secreto in scenam educi. Nemo ignorat quibus 
artibus auctores comoediarum rebus gerendis virgines immis- 
cuerint, quum audacia difficultatem expedire nollent. In Andria 
Terentii quae ad exemplar Atticarum fabularum expressa est, 
nusquam ipsaGlycerium apparet^qusB tamen, licet absens, primas 
partes defendit, ut ejus nomine merito comoedia inscribatur. 
Nostris quidem temporibus, poeta aegre personam principem ab 
oculis spectantium amoveret : tunc modestum ac verecundum 
visum fuit. Sophocles autem qui a vetustate argumenta tragoedia- 
rum sumebat, ideoque minime excusationis aut veniad egebat, 
interdum heroicarum feminarum asperiorem libertatem Athenien- 
sium puellarum modestia temperavit, ac nemo suavi poelae 
succenseat quod tragoediae horrorem lenioribus affectibus varia- 
verit. 

Si choros excipias, Sophocleae personae genere dicendi utuntur 
subtili et venusto, quod, licet poeticis ornamentis illustratum 
solutae orationi plenfmque simile est. Ea simplicitas Attica qua 
Terentius et Caesar apud Latinos usi sunt, morum imaginem, ut 
purum speculum, verissimam refert ; at saepissime familiari 
sermoni proxima est, ut, quamvis regiae personae illud tumens 
dicendi genus quod oyxog Gvddce dicitur^ affectare soleai.t, raro 
diversa confabulantium condiiio in verbis appareat. Hic minus 
artem Sophoclis quam gentis ingenium et mores animadvertere 
debemus. Inter cives Alhenienses eamdem liberlatem dicendi 
viguisse constat, quae in rebus pubhcis dabatur, la-ifyopLa, ^appif^ria 
dicta. Inde Sophocles eum tenorem simplicem ac saepe familia- 
rem orationis hausit. Yidemus igilur apudeum a puella Antigone 

et a filio Haernone Greonta objurgari docerique, Glytaeinnestram 
ab Electra convinci, Ulyssem a Neoptolemo reprehendi : ipsis 
Atridis male dicit impune Teucer, assentiente Ulysse. In demo- 
cratia raro generis et conditionis ratio habetur, sed quae viget in 
rebus publicis administrandis sequa liberias potestasque sensim in 
vitae commercium traducitur, ut ex gequo cives inter se vivere 
assuescant. At Romse, ubi diu imperium penes optimates remansit 
longe ahos mores invenis ; hic nempe dignitatis ac majestatis 
veluti patria domiciliumque est. Superbia quaedam in verbis 
populo Romano valde placebat : Tullii saepe eloquentiam et pris- 
corum oratorum* reliquias sua majestate insignit : non gratiam 
apud Athenienses, sed offensionem habuisset. 

Ut verborum simplicitale carmina Sophoclis a lyrico sonitu et 
splendore differunt^ differunt etiam usu frequenti oratoriae quasi 
supeiiectiliSo 

GraiisingeDium, Graiis dedit ore rotundo, 
Musa loqui (ad Pison. v. 323), 

ait Flaccus, nec maleinterpretes intellexerunt t^ <rrpoyyvh>v illud 
significari quod ita explicat Ernestius : a rd (TrpoyyvXov rhetores 
3> Graeci dixerunt quidquid verbis et sententiis ita enuntiatum esset, 
j> ut in eorum forma concinnitas, elegantia et artificium appa- 
i^ reret (4). » Apparet quidem artificiuminpersonarum Sophocleae 
tragoediae divcrbiis, apparet elaborata concinnitas, ac saepe delec- 
talionis quoddam aucupium manifesto deprehenditur. Nunc 
Atticos oratores, nunc causidicos aut vel sophistas audire tibi vide- 
ris. Exempla deligere vix opus est, quum Sophoclea omnis fabula 
e dialogis ac disputationibus fere tota constet, in quibus nunquam 
deficiunt versus tanquam oratoria nota signati. Excerptis tamen 
paucis ex Ajace locis, ostendemus ipsum Sophoclem ornandae 
sententiis orationi indulsisse neque eurn leporem, aut, si 
mavis, id vitium proprium esse Euripidis, qui tamen in eo 
omnem modum excessit; tum exempla afferemus in quibus 
eloquenlia forensis liberius excurrere videtur et exsultare. 

Ghoro et Tecmessaaudientibus Ajax recenset malorum seriem: 
nunc ignominia coopertus dd patrem non audet redire, nec vult 

(l)£rne8ti Lexkon rhetoricum laudatum a Duebnerio ad locum Horati. 

inclytam mortem oppugfiandis moBnibus Trojae obire: pater eum 
dedecoratum respuat, neque ipsi libet forliiudine prodesse Atri- 
dis. Ergo ratio quaerenda est qiia Telamoni ostendat se dignum 
genitore usque permansisse : 

Turpe est enim viro longam expetere vitam, si cui malorum nulia 
contingit remissio, quid enim ad diem dies juvare potest additus, mor- 
temque procrastinans? Haud ego emerem vilissimo pretio hominemqui 
inani spe fovelur. Sed aut honeste vivere, aut hoiieste mori generosum 
decet. Omnem audisti orationem (Vw ^73 sqq). 

Respondet Tecmessa, quae Androraaches illius vestigia sequens 
ferocem viri mentem movere conatur : pulcherrimum locum 
quis non millies legit? Sed postquam has ^oces miserabiles pro- 
fudit : • 

Quaenam mihi, quaeso, pro te patria fiat? quae opes? in te mea omnis 
est salus. Ergo et mei reminiscere (V. 518 sqq). 

Quid opus fuit addere frigidam conclusionem sophiste dignissi- 
mam? 

Utique virum decet memorem esse, sicunde grati quid perceperit: 
gratia enim gratiam semper parit. Cuicumque vero effluit beneficii 
memoria, is haud amplius generosi viri habeatur loco. (V. 520 sqq). 

Heros vero nuUa obtestatione commotus natum adduci jubet : 
huic omnia fausta precatur et Tecmessse choroque dat ultima 
mandata. Tum claudi januam acerbe jubet, neque tamen oratio- 
nem sententiose finire negligit : 

Jam vero, mulier, puerum hunc ocius accipe, domusque fores obsera, 
neque ad haec tentoria incende luctus. Yalde sane promptum est flere 
femina. Ocius januam operi: non est sapientis medici carmina canere 
ferrum poscenti malo (V. 578 sqq.). 

Extremos versus deleri quem poeniteat? Placuere audientibus 
ut nugde illse amatoriae quas in scena nostra crebro Guriatius, 
Ginna aliique usurpant, Cornelii dequalibus placebant. 

Ajace mortuo, desinit fabula in longam inter Teucrum Atridas- 

que disputationem quae postquam variis artibus per amplius tre- 
centos versus extracta est, tandem compescitur adventu et pru- 
dentia Ulyssis : in tam producta controversia minorem poeseos 
partem, multo majorem rhetorices essenihil mirum,quo etiam 
vitio nostri Horatii quintus aclus, ipso judice Corneho, laborat. 

Locus autem Sophocleus sane dignus est quem propius inspi- 
ciamus. 

Haec controversia a versu 1047 ad versum 1373 pertinet. 
Adest primum Menelaus prohibens ne Teucer inclyto fratri officia 
suprema solvat. Postquam edisseruit quae Ajax peccaverit, pronun* 
tiat corpus jam ferispraedam objectumiri. Tum ubi contumaciam 
quavivus Ajax utisoleret,reprehendit, locumaggredituradreipu- 
blicae administrationem pertinentem, docetque modestiam et obe- 
dientiam domi militiaeque colendam esse. Haudineptumargu- 
mentum est, quoniam Teucer ipse revera petitur, qui ab incepto 
deterrendus est. Yerum nihil in concinna oratione heroici, nihil 
Homerici : res verbaque Atheniense forum non ambigua similitu- 
dine referunt. 

Sententia orditur Teucer minime antiqua, nil mirum esse 
homines ignobiles transversos agi, quum ipsi optimates a vero 
justoque desciscant. Tum negat ullum jus aut imperium Menelao 
esse in Ajacem, quem addit Achdeos comitatum esse ut jusjuran- 
dum servaret (de quo nihil Homerus), non Helenae Menelaive 
gratia. 

Jam verum conseritur certamen versuique respondet versus. 
Nusquam deest Atticus color. Arcum sagittasque Teucro Mene- 
laus exprobrat. lile refert se non vilem sordidamque artem 
exercere. Tum Menelaus : « Quid, si clypaum gestares? » — 
^ Expeditus tuam gravem armaturam nihil metuerem. y> Talia 
jurgia inter milites Atticos, -^/Aou^ et oTcXira^, non rara erant. 

Nec ridiculam dicacitatem spernit poeta. 

MENELAtJS. — Justumne ergo ceoses, beoe cum hoc agi, qui me 
occidit ? 

Teucer. — Qui occiditi Mirum narras, si quidem vivis mortuus. 
(V. 1126.) 

Duplici peroratione controversia concluditur. Mutuatur Mene- 
lausanautica Atheniensium consuetudine apologum. Apologo 

etiam Teucer non illepide respondet, ac tanquam laetus quod 
subita subtilisque oratio se non defecerit, addit jocum : 

Numdenigmate usus sum (V. 1158.) ? 

Recedit vero Menelaus, ac Teucer ipse abit funeris ornandi 
causa. Intercinit chorus pauca de sua sorte, sed instituta dispu- 
tatio nondum finem suum habuit. Redit in scenam Teucer quem 
sequitur Agamemno . 

In oratione artificiose composita rex tumentem (oyx^^jf) 
superbiam ostendit quae Achaeorum ducem decere Sophocli vide- 
batur. Verum si verba arrogantiaB plena propius inspexeris, 
videbis Atridem his argumentis uti quae Homerici heroesignorant, 
usurpare solent cives Attici. Quid enim ? Primum exprobrat 
Teucro quod sit captivae filius, non matre nobili oriundus, quod 
sit servus. Tum rem agressus ipsam pronuntiat plurium judicum 
sententiis parere omnes debere, nullam aliter legem stare posse. 
Hehastis qui audiebant haec satis placebant. Sed iisdem^quibus 
orsus erat, concludit orationem : 

Non modestus eris ? Non, quum noris qualibus sis natalibus, alium 
quempiam huc adduces ingenuum virum, qui pro te verba faiciat? te 
enim dicente, haud ego dicta percipere queam, ut qui barbaram linguam 
non intelligam (V 1259). 

Dupiex quidem est convieium . Exprobrat Teucro quod non sit 
ingenuus, quod sit barbara matre natus. Haec vere attica sunt. 
Neminem fugit contumeliose ab inimicis originem Demosthenis 
lacessitam fuisse, omnique legum severitate ab Atheniensibus 
ejectos e civitate omnes quicumque non purum externa commix- 
tione sanguinem a parentibus accepissent. At vero, quod qiiidem 
a Thucydide praeclare animadversum, discrimen apud Homerum 
nulium inter Graecos ac barbaros apparet. Jam apud veterem 
poetam nuUus filiam regis Trojani probroso nomine appellasset. 
In liiade bello, non moribus -dividuntur Achaei et Trojani , 
necdum inter Asiam Europamque factum est illud quod postea 
discidium. 

Teucer autem, postquam fratris merita commemoravit ac 
succensuit Atridis ejus beneficia obUtis, suam ipsius originem 
qui SfvXoq et fidpCapoq appcllatus sit cum Atridarum gente compa- 
ra% quibus atavus fuit barbarus, pater nefarius, mater impudim. 

Tandem advenit Ulysses qui vult Agamemnona a sacrilego 
incepto deterrere. Nova igitur oritur controversia, sed amico 
prudenti obniti Atrides non sustinet : victus abit nec jam sepeliri 
Ajacem velat. 

In longa disceptatione elucet locuples poetae ingenium qui 
eadem mille modis explicaverit : sed quis non fateatur poetam 
vicem oratoris et causidici plerumque defendere? Obmutuit vox 
canor& tragoediaB : abesl Homericoruin heroum vis et recta auda- 
cia. Audimus patronos suam quemque causam optimisargumentis 
tuentes : audimus urbanum^ forensibus negotiis et judiciis 
innatum, acsponte occurr6nt fi?^^ ^ikoi \\\\ Athenienses. 

Paucaalia ejusdem generis exempla laudabimus. 

Quum primum prodit in scenam Ghrysothemis matris jussa 
exsequens qnam somnium quoddam exterruit, inter Electram 
et sororem oritur disputatio quae arte exquisita per centum quin- 
quaginta versus deducitur : nusquam vera et callida eloquentia 
deficit, lenior ac mitior in Chrysothemide, acrior, fortior, ardentior 
in Electra : nusquam deficit prudentia et scientia singula apte, 
concinne exprimendi. Nusquam quiescit certamen et contentio, 
neque quidquam praeter vera argumenta virgines proferunt. 

Si paulo longius procedis, vides Clylaemnestram ab Electra 
rhetorice confutari convincique. Lacessita nempe a matre audax 
puellat fuerat, veniamque causam agendi impetraverat a Glytaem- 
nestra incauta neque ingenii contumacis satis gnara. Dato jure 
utitur libere Electra, neque quidquam contra eloquentiae praecepta 
peccat. 

Saepe etiam a foro judiciisque abhorrens Sophoclea oratio 
sapientes praecepta scientiae artisve tradentes imitari videCbr: 
hinc disputat Creon, illinc Antigone et Haemon ; hinc Neoptole- 
mus, illincUIysses. 

Ne plura aggeram, Sophocleae personae genere dicendi utuntur 
saepissime in quo oratorum ac dialecticorum artes non aegre 
deprehenduntur. Alio quidem genere uti potuissent. ac tragica 
poesis eo naturam verius exprimit quo ab oratorum vafritia lon- 
gius dissidet. Gausidici dialecticique splertia et acumen raro in 
tragoedia suum locum habent. Nil dubitat Sophocles in diverbiis 
disputationem producere nunc cavillationibus, nunc locis e philo- 
sophia rerumve publicarum prudentia depromptis. Non ea vera 

simplicitas est. Fateor lyricam poesim omninoque ullam poesim 
hinc abesse : si numeros demis, fateor solutam orationem saepe 
superesse quae parum animos movet. Verumenimvero alia Homeri 
simplicitas est quae, ubique Musarum flatu contacta, vincit etiam 
versionum frigus quae scriptae a recentioribus sunt. Ipse etiam 
Sophocles, ubi rhetorices removet supellectilem, veram simplici- 
tate.m naturamque, aeternum poeseos exemplar, assequitur, sive 
Electram depingit fratrem amplexam, sive Tecmessae querelas 
obsecrantis Ajacemexplicat, sive Ajacisverbaultimum Eurysacem 
alloquentis refert, sive ostendit (Edipum filias in pectore premen- 
tem. In iis locis quae omnia laudare nihil prosit , non jam civis 
Atheniensis est Sophocles, poeta est eximius qui naturam ipsam 
describit quae eadem sibique par ubique exsistit : Homerum 
quidem non curat imitari,sed, quod praeclarius, veritate adaequat. 
Porro nostri poetae tragici qui suum judicium, nuUam reconditam 
scientiam, in libris antiquis legendis adhibebant, ea in Graecis 
poetis admirati imitatique sunt quae ad naturam humanam perti- 
nerent; quidquid erat Attica consuetudine notatum , id omne 
praeterierunt. Racinius quidem quum Sanctos Libros, Euripidem 
Tacitumque evolveret, inde mutuatus est ea quae nullo populari 
colore distincta in scenam nostram apte deduci possent. Ipse 
autem, legi communi parens, aulae regiae moribus res antiquas 
commiscuit. 

Homerus vero omnes poetas praestat, quia aetatem descripsit 
qua nihil adhuc coercebat aut depravabat ingenuam humanse 
naturae indolem. Solus nuUa omisit eorum studiorum quae tan- 
quam primordia quaedam in mente humana subesse recte dicantur. 
Utrannorum procedit ordo, novasque leges novosque niores genus 
humanum induit, haec primordia non pari hcentia possunt om- 
nia adolescere. Depravatur quodammodo humana forma discipli- 
nis ediscendis, quae nunc illud, nunc aliud ^tudium naturaleconti- 
nent aut opprimunt. Verum ille qui ingenii opibus mancam 
mutilamque humanitatem ad primam pulchritudinem reparat 
instauratque, poeta est, tanto nomine vere dignus, qui naturae 
vetustatis annorumque situ dedecoratae suam venustatem reddi- 
derit majestatemque. 

Etsi apud Sophoclem saepe deprehenditur is oratorius color, 
multo tamen poetae tragici dicendi genus ab illorum oratorum 

eloquentia differt quos in manibus solemus versare, Demosthenem 
dico ejusque aequales. Quod quidem paucis explicandum est, quippe 
inde etiam Sophoclem aetatis suae tanqu^ exemplar verissimum 
exstitisse colligitur. 

Ea qu83 in orationibus Lysiae subtilitas perpetuo tenore legentis 
animum delectat, gradibus quibusdam ab Herodoti (nllcedine ad 
perfectam sui formam processisse si Sophoclis, Antiphbntis ac 
Thucydidis scripta comparabis, haud protinus consummata esse 
videbitur. Verum ubi apud grammaticos veterum Atticorum . 

avtrrjipdg xapaKnjp^ avcrr^pk otpfiovtk (1) tibi OCCUrrit , ne verbo 

decipiaris. Significatur enim tantum illos auctores ornamen- 
tis et verborum compositione carere quae post Isocratem in 
litteris frequentata sunt, licet pulchritudine et arte propria, ele- 
gantia etiam deUcatiore utantur. lis nempe temporibus ut Atticus 
sermo exercitationem desiderabat flumenquedicendi , ita vim 
integram et juvenile acumen promebat quae minus in solertiore 
recentiorum facundia apparent^ sive copia et ambitu verborum 
quasi abscondantur, sive, quod veri simiUus, novitas ipsa rerum 
ac sententiarum crebro usu pallescat sensim ac sordescat, ut de 
singulis minus laboretscribentis ingenium legentisque cura, sum- 
mam potius cogitationum amplecti velimus (2). Haud ahter Galli- 
co sermoni, ante quam Balzacus solutae orationi numeros adjun- 
xisset, incondita venustaque erat subtilitas, minus quidem placens 
utpote quae e barbaris fontibus Medii ^Evi , non ex Herodoti lac- 
tea ubertate manaret. Quanquam fatendum est Athenis ante Ly- 
siam et Isocratem nimiam sophistarum imitationem viguisse, 
quorum doctrina argutae genti jucunda visa est, donec sanae et 
sincerae arti de loco concessit. Sophoclem autem communi aequa- 
lium studio saepius indulsisse et supra laudata loca et multa alia 
ostendunt. 

De Sophoclis igitur oratorio genere dicendi scribentibus elo- 
quentia vetus Attica occurrebat, cujus exemplaria Antiphontis ac 
Thucydidis opera supersunt. Verum die veterum Atticorum lepo- 

(1) Dionys. Halicam. Decompos, verbor., p. 147. 

(2) De Sophoclis genere dicendi, v. Oifr. Mueller op. laud. u, p. 482-485; 
de Antiphontis gen. dic. ibid. p. 169-178; de Thucydidis geu. dic. ibid. 
p. 208-215; de Lysiee gen. dic. ibid. p« 226; de Isocratis gen. dic« ibid. 
p. 241-249. — Cf. J. Girard, de VAttidsme de Lysias, 



— 58 — 

ribus jam ab aliis fusius disputatum est (1), nec Sophoclis ea 
etiam cum aequalibus necessitudo , si debuit notari, uUa tamen 
nostra confirmatione egot. 



(1) y. Otfr, Muell. 1. 1.; J. Qirard, Essai sur Thucydide. Adde Mure, 
Historyof Grec. literat. V, 1. iv, c, 10, passim. 



GONCLUSIO 



Quum moleste ferrem Cornelio et Racinio saepe objici aliquam 
morum antiquorum et externorum negligentiam» Sophoclis opera 
examinare placuit, ut viderem an similis negligentia et in poeta 
vetere Graeco, Graecas res tractante, reperiretur. Putabam equidem 
Sophocleam tragoediam Atticum quemdam esse fructum, nativo 
&UCC0 nutritum patriiquo cceli velut ad mores formatum, ut possem 
describere quid in personis antiquis in scenam inducendis poeta 
aaqualia instituta sequalesque usus imitando immutasset, quid eis 
adjecisset. Ergo paucadeipsa quaestione praefatus, Homericorum 
temporum imaginem circumscripie adumbravi, cui non oniisi 
subjicere ea quae tanquam Homerici aevi vestigia in moribus Grae- 
corum usque permansissent, et alia quaecumque ex ipsa rerum 
necessitate in fabulis potius quam de industria Sophocles serva- 
visse mihi videretur. Tum libuit attendere utrum poesis, dum 
ab Homericis carminibus ad nova genera deflecteret, semper 
meram vetustatis ac sinceram imitationem coluerit, an potius 
novis se moribus accommodaverit, ut noster quoque poeta ad 
libertatem aliquam de rebus antiquis usurpandam aliorum 
exemplis inducerelur. Jam quaestionem aggressus ipsam 
primo mores et instituta recentiora Graeciae universae, deinde 
mores et instituta propria democratiae Atheniensis invicem cura 
yetustate illa et cum Sophoclis operibus contuli, qua ratione 
poetam deprehendi aetatis suae imitationi saepissime indulgentem, 
ut in ejus tragoediis res ac nomina personarum antiqua, mores 
autem, sensus aflectusque et sermonem ipsum recentioris aevi nota 
signatos invenirem : unde satis patebat Sophoclem praeclari vim 
ingenii non in eo impendisse ut quasi exemplum vetustatis perscri- 

l)eret, sed ut in fabulis quas de priscis illis acceperat, humanam 
naturam depingeret, qualem ipse cogn.orat. Nea minus probabi- 
liter alia etiam colligi inde mihi Videntur posse : primo, Gallicarum 
tragoediarum auctores non solos vitio, si vitium est, praesentia 
tempora imitandi indulsisse, et bene Sophoclis exemplo ab obtrec- 
tatorum conviciis defendi ; secundo, minime velut .absolutum 
exemplum tragoediam Graecam unice proponendam adimitandum 
esse. Ea enim quae melius Attica dicatur, species esl quaedam 
excellens et omni laude digna tragoediae, non sola species excel- 
lentis tragoediae est. Nulla res magis.quam poesis temporum 
conditione mutatur : volens nolens dBqualium mores et usus poeta 
imitabitur. Itaque, ut eum puto multum profecisse qui Sophoclis 
urbanitate ac veriustate delectetur, ita neminem reor non errare 
qui credat artis Atticae usus in scenam nostram apte deduci posse. 
Exempla quidem antiqua et externa saepe versare debemusut ex 
auctorum excellentium commercio acuatur judicium, ingenium 
ornetur, non ut imitatores humiles etcaeci vestigia magni cujusque 
poetae legamus. Res nempe hodierna est poesis, quae e praesenti 
aetate totam vim suam ducat : inde oritur, vivit, spirat : si quando 
amictu antiquo in dissimulationem sui composita prodit, licet 
vetustatem et ingressu et gestu effingere velit, mox iis ipsis, 
quae loquitur, indicata, suam imprudens juventutem aperit. 

Vidi ac perlegi 

Lutetiae Parisiorum in Sorbona a. d. YI non. Mai. ann, 
MDCCCLXXn. 

Facultatis litterarum in Academia Parisiensi Decanus^ 

PATIN. 

Typis Mandetur. 
AcademuB Parisiensis Rector , 
A. MOURIER. 

